Mengingati Peristiwa 11.03.2011 Nµklear Fukushima

11 Mac 2011 dianggap satu detik hitam bagi Jepun. Pada hari itu, gempa bumi sekuat 9.0 skala Richter menggegarkan negara itu disusuli dengan gelombang tsunami yang mengor_ba.nkan 15,900 orang dengan angka kema_tian seterusnya akibat peny_akit dan b_nuh diri ialah 3,775 orang. Sehingga hari ini, 2,500 orang masih lagi belum ditemui.

Tahun ini dianggap signifikan kerana ia merupakan ulang tahun ke-10 b.en_cana tersebut. Upacara peringatan sepatutnya diadakan pada tahun lepas bagi ulang tahun kesembilan tra.ge.di tetapi terpaksa dibatalkan berikutan situasi pandemik Covid-19. Beberapa hari lepas, upacara peringatan diadakan bukan saja di Tokyo tetapi di kawasan-kawasan yang terkesan dengan tra.ge.di.

Satu daripada legasi musibah tersebut ialah loji nµ.klear Fukushima Daiichi yang rosak teruk akibat gempa dan tsunami. Kema_lan.gan nuklear yang menimpa loji tersebut merupakan yang terburuk sejak insiden Chernobyl pada tahun 1986. Sehingga hari ini, 40,000 penduduk yang menetap di kawasan berhampiran loji masih tidak dibenarkan pulang ke kediaman mereka kerana isu pencemaran radioaktif.

Menurut sumber kerajaan, kerja-kerja membersihkan bahan nµ.klear yang cair di bahagian dalam tiga reaktor rosak dijangka mengambil masa antara 30 hingga 40 tahun. Bagaimanapun, ramai pakar menyifatkan tempoh tersebut sebagai terlalu optimistik tanpa mengambil kira skala kerosakan pada reaktor berkenaan.

Perlu diingat, semasa tsunami melanda reaktor tersebut, ia mem.us_na.hkan sumber bekalan tenaga dan sistem pe.nyeju.kan sekaligus mengakibatkan ketiga-tiga reaktor mengalami leburan. Beberapa bangunan juga mus_nah akibat let_u.pa.n hidrogen. Kerja pembersihan dijangka lebih sukar kerana sesetengah rod jatuh ke bahagian bawah bekas pelindung dan bercampur dengan asas konkrit di bawahnya. Pemilik reaktor, TEPCO merancang melaksanakan ujian lengan robotik dengan tujuan mengambil rod yang cair tetapi terpaksa ditangguhkan akibat pandemik Covid-19.

Satu lagi isu yang bakal dihadapi Jepun ialah isu penyimpanan air penyejuk reaktor. TEPCO dalam satu kenyataan memberi amaran mereka bakal kehabisan ruang simpanan untuk menyimpan air tersebut pada tahun hadapan. Air tersebut telah dirawat dengan hampir semua elemen radioaktif telah dibuang kecuali tritium.

Baca juga: Perlepasan Air Fukushima Daiichi Ancam Industri Perikanan Jepun – https://theoutlook.asia/perlepasan-air-fukushima-daiichi-ancam-industri-perikanan-jepun/

Jepun merancang untuk melepaskan air tersebut ke laut kerana ia sudah diisytiharkan selamat oleh mereka dan agensi nµ.kle.ar antarabangsa. Bagaimanapun, negara-negara jiran seperti Korea Selatan dan pemain industri perikanan membantah sekeras-kerasnya cadangan tersebut.

Sejak tra.ged.i itu berlaku, banyak bandar telah dibina semula termasuk Ishinomaki. Semasa t.rage.di 2011, bandar tersebut menyaksikan 3,2.00 orang t.erbu_n.h dan 418 lagi hilang. Kini, pembangunan kembali rancak tetapi populasinya sudah berkurangan kepada 20,000 orang didorong oleh migrasi dan bilangan kadar kema_tian.

Bagi sesetengah bandar dan perkampungan, pembangunan semula tidak menjamin kembalinya kemakmuran ekonomi di kawasan mereka. Ini mendorong ada yang terdesak mencari peluang pelaburan baru dan luar biasa seperti kisah dua kampung berebut menjadi lokasi tempat simpanan air penyejuk Fukushima. Kisah ini turut disentuh dalam artikel di bawah.

Suttsu, Kamoenai Berlumba Jadi Chernobyl Baru? – https://theoutlook.asia/suttsu-kamoenai-berlumba-jadi-chernobyl-baru/

Sedar bahagian timur lautnya amat terdedah kepada anc_a.man tsunami, Jepun mula membina benteng tsunami yang besar di kawasan pesisir pantainya. Benteng sepanjang 270 kaki itu yang diperbuat daripada konkrit dan menelan belanja 1.35 trilion yen (RM51.9 bilion). Bagaimanapun, ramai penduduk bimbang dengan kehadiran tembok ini, ia bakal memusnahkan potensi bandar atau perkampungan mereka sebagai tempat tarikan pelancong.

RUJUKAN:

Machemer, Theresa. (2021). Remembering the Fukushima Nu.cle.ar Dis.ast.er Ten Years Later. Smithsonian Magazine.


Sheffield United Di Bawah Pak Arab

Dalam Liga Perdana Inggeris, terdapat banyak kelab yang termasyhur hanya pada nama.

Dinamisme bola sepak telah berubah ke tahap dimana kelab popular dalam kejatuhan pun masih berupaya untuk hidup.

Manchester United yang mengharungi tahun-tahun terbantut selepas era Sir Alex Ferguson masih lagi boleh mendapat tajaan-tajaan mewah seperti Chevrolet dan Adidas.

Bercakap tentang Manchester United, ada banyak kelab lagi menggunakan perkataan “United” pun seperti Newcastle dan West Ham.

Tetapi kelab yang julung kalinya menggunakan perkataan ini ialah Sheffield United. Ditubuhkan pada 1854, kelab ini diberikan gelaran “The Bl4des” disebabkan status bandar Sheffield sebagai pengeluar alat dapur.

Kegemilangan Sheffield United mungkin telah lama dilupakan. Hanya selama 30 tahun antara 1895 dan 1925 sahaja Sheffield United mengimbau kemanisan kuasa bolasepak. Jika bukan juara, mesti tempat kedua.

Zaman paling gelap Sheffield United bermula pada tahun 1975 apabila mereka tanpa henti tersingkir ke liga-liga bawahan.

Jatuhnya Sheffield United ke Divisyen Keempat pada tahun 1981 seolah-olah menandakan kesudahan bagi gergasi agung ini.

Tetapi Sheffield United bangkit semula dengan kejuaraan berturut-turut di dua musim seterusnya. Namun langit belum cerah kerana menjelang 1994 masalah kewangan pula melanda sekaligus menghalangkan potensi pengukuhan skuad.

Sungguhpun begitu musim 2002-2003 menyaksikan kejayaan paling baik dalam dekad tersebut. Tiga tahun kemudian Neil Warnock mengembalikan mereka ke Liga Perdana Inggeris.

Nasib mereka tidak menentu sehinggalah 3 September 2013. Disahkan bahawasanya pada masa itu Putera Abdullah bin Musa’ad al-Saud membawa konsortium Saudi untuk membeli Sheffield United dengan saham 50 peratus.

Janji Putera Arab ini ialah modal besar yang baharu. Azam baharu Sheffield United adalah untuk kembali ke Liga Perdana Inggeris dalam tempoh lima tahun.

Pada tahun 2014 Sheffield United dipetik media sebagai pembvnuh gergasi sehingga tiba di Wembley. Status bawahan mereka tidak menjadi penghalang untuk tewaskan Aston Villa dan Fulham.

Abdullah akhirnya mendapat baki 50-peratus melalui notis pelepasan (jika kedua-dua pihak tidak lagi ingin bekerjasama). Dan pada September 2019, Abdullah ialah pemilik mutlak Sheffield United.

Maka bagi skuad yang telah teruk dibin4sakan kegagalan, kedudukan Sheffield United bagi musim 2019/2020 amatlah memberangsangkan.

Selepas 35 perlawanan, Sheffield United menimba 54 mata dengan hanya lima mata untuk layak ke Liga Juara-Juara Eropah. Kekalahan Sheffield United sebenarnya sama dengan Manchester City pun.

Kejutan-kejutan besar berlaku dalam banyak perlawanan. Sheffield United membelasah Chelsea dan Tottenham Hotspurs dengan jaringan tiga gol.

Jaringan tiga gol yang sama juga menafikan kemenangan Manchester United ke pencapaian seri. Malahan, Sheffield United juga menewaskan Arsenal pada 22 Oktober 2019.

Tidaklah melampau untuk mengatakan bahawa Sheffield United menikmati pengembalian mereka ke persada Inggeris.

Mereka tidak langsung dianggotai nama-nama besar yang mana pengurus Chris Wilder ialah pengatur utama.

Ego sesiapa pun tidak menjadi penghalang. Disebabkan itulah Sheffield United boleh menimbal semula s3r4ngan pantas Manchester United untuk seri 3-3 (Johnston, 2019).

Sheffield United juga menggunakan haluan berlainan berbanding Fulham. Selepas dinaikkan ke Liga Perdana Inggeris, Fulham mengeluarkan perbelanjaan £100 juta untuk disingkirkan semula. Wilder pula mengawal perbelanjaan dalam pasaran perpindahan, memilih Oli McBurnie, Lys Mousset dan Callum Robinson.

Susunan taktik Wilder berkiaskan seperti Sir Alex Ferguson, dimana “the right players” akan memberikan keputusan lebih baik daripada “the best players”.

Dan dimana Leicester City meniti kejayaan dengan pemain-pemain betul, Sheffield United sedang menuju haluan yang sama.

10 tahun lepas, siapa akan percaya jika sebuah kelab daripada bawahan dengan percubaan pertama dalam Liga Perdana Inggeris akan menjadi juara?

RUJUKAN:

Johnston, N. (2019, November 24). Sheffield United 3-3 Manchester United. BBC. Retrieved from https://www.bbc.com/sport/football/50449170


Alamak Busuknya Mulut Kau!

Gigi merupakan komponen yang sangat
penting di dalam mulut manusia. Bahkan, kekerasan enamel sebatang gigi adalah
lebih keras jika ingin dibandingkan dengan tulang manusia. Hal ini demikian
kerana, enamel gigi mengandungi kandungan mineral lebih banyak berbanding
tulang iaitu setinggi 96%. Kendatipun saiznya yang kecil, namun gigi memainkan
peranan yang sangat signifikan dalam kehidupan seharian seseorang. Selain
berfungsi untuk mengunyah makanan, gigi juga berfungsi untuk memudahkan
percakapan dan menentukan penampilan wajah seseorang.

Namun demikian, kesedaran penjagaan gigi dalam kalangan rakyat Malaysia masih berada pada tahap yang membimbangkan. Bagi sesetengah golongan rakyat Malaysia, selagi tidak terasa sakit yang amat selagi itulah tiada kepentingan untuk berjumpa doktor gigi untuk demi mendapatkan rawatan (tak tahulah sama ada takut atau membazir masa dan tenaga). Salah satu masalah berkaitan gigi yang sering dianggap enteng oleh sesetengah rakyat Malaysia adalah karang gigi atau tartar gigi (selepas ini akan dikenali dengan nama calculus).Masalah ini jika tidak ditangani dengan segera akan menyumbang kepada masalah lain yang lebih teruk.

PENGENALAN.

Calculus adalah ‘dinding’ atau lapisan yang terhasil daripada plak-plak gigi yang tidak dibersihkan dan seterusnya akan mengeras. Calculus terjadi apabila plak gigi bercampur dengan bakteria, mineral pada air liur, protein dan sisa-sisa makanan yang tidak dibersihkan di dalam mulut seseorang. Plak yang dibiarkan lama di dalam mulut akan terkalsifikasi (berkaitan dengan kalsium) dan mengeras sehingga terhasilnya calculus. Warnanya pula sama ada kuning, coklat atau lebih parah lagi sehingga menjadi hitam. Plak ini akan ‘matang’ setelah dibiarkan selama satu sehingga dua hari.

Secara normalnya, gigi mempunyai
kemampuan untuk melakukan pembersihan sisa-sisa makanan di dalam mulut dengan
bantuan air liur. Namun, semakin banyak calculus yang terhasil dan
dibiarkan semakin kurang keupayaan tersebut. Disebabkan kebolehupayaan gigi
untuk membersihkan makanan yang semakin berkurang, maka bakteria dan kuman
menjadi lebih mudah untuk melekat pada gigi.

KLASIFIKASI.

Calculus dapat diklasifikasikan kepada dua jenis mengikut kedudukannya di gusi seseorang.

Gambar 2 : Supragingival calculus

IMPLIKASI.

Masalah calculus jika tidak ditangani dengan segera akan menyumbang kepada masalah lain yang lebih serius. Antaranya,

Calculus yang dibiarkan di dalam mulut akan
mengakibatkan masalah keradangan dan jangkitan pada gusi dikenali dengan nama periodontium.
Impaknya, gusi akan menjadi bengkak (gingivitis)dengan warna sedikit
kemerah-merahan dan akhirnya berdarah apabila menggosok gigi.

Walaubagaimanapun, sekiranya tidak
dirawat, penyakit gingivitis boleh menjadi penyakit yang lebih teruk
iaitu periodontitis. Disebabkan keadaannya yang parah, gusi dan tulang
penyokong gigi juga akan mengalami kerosakan sehingga akhirnya menyebabkan gigi
menjadi goyang. Hal ini demikian kerana, pengumpulan calculus yang
berlebihan akan mendorong gusi untuk turun dari kawasan anatomi asalnya
sehingga menyebabkan gigi tidak tertanam pada rahang gigi dengan kuat dan
normal.

Jangkitan dan keradangan gusi yang tidak
dirawat dengan segera akan menyebabkan penyakit-penyakit badan yang lain
seperti angin ahmar, penyakit paru-paru dan kencing manis (diabetes).

Dalam bidang pergigian, gigi berlubang
dikenali dengan nama carries. Keadaan ini terjadi akibat penghasilan
asid daripada penguraian (breakdown) gula oleh bakteria daripada
sisa-sisa makanan yang tidak dibersihkan di dalam mulut. Asid yang terhasil
akan menghakis permukaan enamel gigi sehingga terjadinya lubang pada gigi.
Sekiranya perkara ini dibiarkan, carries akan menyebabkan penyakit yang
lebih serius dan boleh menyebabkan kemudaratan gigi dan juga badan seseorang.

Keadaan ini dikenali sebagai halitosis.
Walaupun seseorang itu seringkali menggosok giginya, namun keadaan nafas dan
mulut berbau busuk ini tidak dapat dihilangkan kerana plak-plak yang terhasil
di dalam mulut boleh menghasilkan bahan toksik yang mengeluarkan bau busuk.
Keadaan ini didorong lagi apabila bercampur dengan makanan yang melekat di
celah-celah gigi atau di dalam kaviti gigi (carries).

RAWATAN.

Mencegah adalah lebih baik daripada mengubati. Penghasilan plak di dalam mulut terjadi setiap saat. Maka, penjagaan mulut yang efektif amat-amatlah dititikberatkan.

.Ketiga-tiga langkah di atas merupakan langkah pencegahan awal untuk mengelakkan pembentukan karang gigi atau calculus. Namun, sekiranya plak gigi telah menjadi calculus, lawatan ke doktor gigi dan pakar pergigian adalah jalan terbaik. Hal ini demikian kerana penskaleran (scaling) hanya boleh dilakukan oleh pengamal pergigian yang diiktiraf dan bertauliah. Karang gigi ini amatlah sukar untuk ditanggalkan walaupun menggunakan berus gigi atau flos. Maka, seseorang individu disyorkan untuk mengadakan lawatan ke doktor gigi sebanyak dua kali setahun untuk mendapatkan rawatan pergigian yang menyeluruh dan terbaik.

DILEMA SCALING GIGI.

Rawatan scaling tidak menyebabkan
gigi menjadi jarang. Sebaliknya, ruang yang terhasil adalah disebabkan daripada
karang gigi atau tartar yang telah dibuang. Ruang ini akan tertutup setelah
gusi sembuh dan penjagaan rapi dilakukan. Apabila seseorang merasakan giginya
menjadi jarang setelah menjalani rawatan scaling, perkara ini disebabkan
kerana lidah atau keadaan mulutnya sudah terbiasa dengan ‘ketebalan’ palsu
tersebut. Apabila karang gigi telah dibuang, maka dia tidak terbiasa dengan
ketebalan yang baru.

Rawatan scaling berfungsi secara
getaran dan bukannya menghakis. Mata peralatan yang digunakan adalah dikenakan
pada permukaan calculus dan bukannya pada permukaan gigi. Perlatan
ultrasonik berfungsi dengan penghasilan getaran yang dijana oleh angin turbin
selaju 25 000 hingga 40 000 Hertz. Getaran selaju ini mampu menanggalkan karang
gigi dan menghilangkan kesan-kesan hitam pada permukaan gigi.

Justeru, pancutan air digunakan apabila
scaling dijalankan bagi mengelakkan tip ultrasonik menjadi terlalu panas.
Selain daripada menggunakan alat ultrasonik, karang gigi juga boleh dikikis
menggunakan peralatan tangan tanpa menggunakan pancutan air. Proses ini
dilakukan pada permukaan gigi dan di bawah paras gusi.

Seperti yang telah saya katakan tadi, calculus
akan menyebabkan penyakit gusi yang menjadikan gusi semakin susut dan turun
dari anatomi asalnya. Maka, gusi yang susut ini sudah tentu akan menyebabkan
permukaan akar gigi terdedah dan menjadi ngilu atau sensitif. Justeru, rawatan
cucian gigi atau scaling amatlah perlu untuk menyingkirkan karang gigi
dan memulihkan gusi supaya gigi tidak lagi rasa sensitif.

Telah saya jelaskan tadi bahawa karang
gigi atau calculus yang menebal dan dibiarkan itulah yang menyebabkan
kerosakan pada tulang sokongan gigi sekaligus menyebabkan gigi bergoyang. Pun
begitu, keadaan gusi yang semakin menyusut akibat daripada terwujudnya karang
gigi juga yang menyebabkan gigi bergoyang kerana tiada sokongan yang kukuh.
Justeru, rawatan penskaleran atau scaling inilah merupakan satu-satunya
cara untuk mendapatkan dan memulihkan gusi semula.

Saya tidak pasti dari mana atau daripada
siapa individu ini memperoleh maklumat sedemikian, tetapi perkara yang ingin
ditekankan adalah rawatan scaling bukannya untuk memutihkan gigi. Adapun
rawatan untuk memutihkan gigi dinamakan whitening (atau pensyarah saya
mengenalinya dengan nama bleaching). Kalau pun boleh scaling memutihkan
gigi (menghilangkan staining), namun ini bukanlah matlamat utama rawatan
ini.

Dakwaan ini; bagi saya, adalah kurang
tepat. Mengapa? Kerana mungkin masih ada permukaan atau kawasan gigi yang tidak
dapat dibersihkan oleh berus gigi biasa. Sebab itu diperlukan flos kerana berus
gigi yang biasa tidak akan mampu untuk memasuki celah-celah gigi dan
membersihkan sisa-sisa makanan yang terdapat di situ. Apa-apa pun, yang penting
periksa gigi terlebih dahulu. Kemudian, barulah dapat ditentukan sama ada
rawatan cucian gigi diperlukan atau tidak.

Perempuan yang hamil juga tidak
terkecuali untuk mendapatkan rawatan pergigian. Malah, bukan sesuatu yang luar
biasa sekiranya wanita hamil mengalami masalah pergigian seperti gusi bengkak,
gusi berdarah atau gigi berlubang kerana perkara ini ada kaitannya dengan
hormon sewaktu mengandung. Sekiranya memerlukan rawatan pergigian, datang
sahaja berjumpa dengan doktor gigi dengan segera.

Kebanyakan doktor gigi memilih untuk
tidak mengambil x-ray dan menjalankan rawatam yang rumit pada trimester
pertama. Trimester kedua merupakan waktu terbaik untuk mendapatkan rawatan
pergigian. Pembersihan karang gigi tidak akan memperngaruhi bayi yang
dikandung.

Seperti yang telah saya katakan,
sisa-sisa makanan yang tidak dibersihkan akan menyumbang kepada masalah seperti
karang gigi dan gigi berlubang. Perkara ini juga terkait dengan ibadah seorang
yang beragama Islam. Sisa makanan yang terselit di celah-celah gigi semasa
sedang solat tidak akan membatalkan solat selagi sisa makanan tersebut tidak
ditelan. Namun, perkara sebaliknya berlaku sekiranya sisa makanan tersebut
ditelan dengan segaja, tidak kira banyak atau sedikit.

Imam an-Nawawi RA menyatakan dalam kitab al-Majmuk,

“Solat
akan batal jika menelan makanan yang terselit di celah gigi dengan segaja.
Namun, tidak akan batal jika bukan sengaja hendak menelan air liur yang
bercampur dengan lebihan makanan.”

Islam memberikan solusi untuk membuang
sisa makanan tanpa perlu menghentikan solat iaitu dengan cara menyapunya pada
hujung serban atau kain yang boleh menghilangkan sisa makanan tersebut (sabil
al-Muhtadin, 2008:352). Namun, umat Islam yang bijak adalah yang
menyediakan payung sebelum hujan. Tindakan Nabi Muhammad SAW bersiwak sebelum
memulakan solat merupakan pengajaran terbesar buat seluruh umat Islam yang
perlu dipraktikkan dalam kehidupan seharian.

Menjalani apa-apa rawatan pergigian
semasa berpuasa (termasuklan scaling gigi) pada siang hari dalam bulan
Ramadan hukumnya adalah makruh, tetapi akan membatalkan puasa sekiranya
tertelan darah dan bahan rawatan bersama air liur. Sekiranya rawatan pergigian
dapat ditangguhkan ke waktu malam tanpa apa-apa kemudaratan, maka itu adalah
lebih baik.

Menurut peribadi saya, ya. Lebih-lebih
lagi apabila berhadapan dengan orang lain. Sudah tentu perkara ini agak
menjengkelkan. Nafas yang berbau sehingga menyebabkan orang lain terganggu
adalah sesuatu yang perlu dielakkan. Bahkan, hukum nafas berbau sehingga
menyebabkan ketidakselesaan orang lain ketika solat jemaah adalah makruh.
Perkara ini dijelaskan oleh Nabi Muhammad SAW dalam sabdanya yang diriwayatkan
oleh Jabir bin Abdullah RA mafhumnya,

“Sesiapa
yang memakan biji-bijian ini, iaitu bawang putih (Baginda pernah juga menyatakan
bawang merah dan kurrats iaitu sejenis mentimun), maka janganlah dia mendekati
masjid kami. Kerana malaikat turut terganggu dengan sesuatu yang membuat Bani
Adam (manusia) terganggu.”

KESIMPULAN.

Sediakan payung sebelum hujan. Jangan dah terhantuk baru nak terngadah. Sesal dahulu pendapatan, sesal kemudian tidak berguna. Sedarlah, bahawa mencegah itu lebih baik daripada mengubati. Justeru, rawatan awal pergigian amatlah penting untuk mengelakkan masalah yang lebih serius berlaku. Malah, sebagai umat Islam yang mentaati perintah-Nya, penjagaan mulut dan badan dengan baik amatlah dititikberatkan kerana semua ini adalah pinjaman daripada-Nya dan kita diamanahkan untuk menjaga badan ini dengan sebaik mungkin, bukan memudaratkannya. Akhir kalam, janganlah takut berjumpa dengan doktor gigi kerana kami sayangkan gigi anda semua! Say cheese! (Senyumlah!)

Wallahu Ta’ala A’lam.

RUJUKAN:


Ahmad Boestaman: Jalan Radikal Menentang Penjajah Inggeris

Darah rakyat masih berjalan
Menderita sakit dan miskin
Bila datangnya pembalasan
Rakyat menjadilah hakim
Rakyat menjadilah hakim
Ayuh! Ayuh!
Merah panji-panji kita
Merah warna darah rakyat
Merah warna darah rakyat

Agak janggal dan aneh buat kita untuk menyanyikan lagu di atas dalam keadaan hidup yang penuh keselesaan sekarang. Namun lagu inilah yang dinyanyikan oleh Ahmad Boestamam dan anak-anak buahnya ketika berada dalam perjuangan Angkatan Pemuda Insaf (API). Lagu ini merupakan lagu Pemuda Sosialis di Indonesia, dan sebahagian pendapat mengatakan bahawa ini adalah lagu komunis di Indonesia sewaktu revolusi 1946. Betapa kuatnya darah radikalisme yang mengalir dalam denyut nadi Boestamam dalam pendekatannya melawan penjajahan.

Namun, musuh politik Boestamam sering menuduhnya sebagai seorang komunis. Sebenarnya, beliau bukanlah seorang komunis. Bahkan beliau secara bersungguh-sungguh menafikan hal tersebut sehingga menulis sebuah artikel bertajuk “Kenapa Saya Dituduh Komunis” dalam akhbar Fikiran Rakyat. Sebenarnya beliau lebih terpengaruh dengan gerakan Bung Tomo, seorang pemimpin revolusiner Indonesia. Serta pengaruh seorang pemimpin Tentera Nasional India, Subhas Chandra Bose antara paling kuat memandu pemikiran politik Boestamam, terutama pada karangannya dalam Testament Politik API.

Perbezaan Boestamam dan Burhanuddin Helmy

Tidak lengkap rasanya jika tidak menyentuh batang tubuh Dr Burhanuddin Al-Helmy jika mahu mengimbau gerakan dan pemikiran radikalisme Melayu. Ramai orang suka menyamakan Boestamam dengan Burhanuddin. Seolah-olah Burhanuddin itu Boestamam, Boestamam itu Burhanuddin. Sedangkan ideologi dan pemikiran politik mereka jauh berbeza sama sekali walaupun duduk bawah satu bumbung Partai Kebangsaan Melayu Malaya (PKMM). Walaupun pada mulanya kedua-dua mereka ini cuba untuk saling memahami atas asas Melayu Raya atau Nusa Melayu yang diperjuangkan bersama. Akan tetapi, sampai suatu masa Boestamam tidak boleh tahan lagi untuk bersama dengan Burhanuddin. Bahkan Boestamam pernah berusaha menyingkirkan Burhanuddin daripada jawatan Yang Dipertua Agung PKMM. Boestamam memberikan alasan menolak kepimpinan Burhanuddin yang ditulis di dalam Merintis Puncak;

“Setelah menimbangkan dalam-dalam kami memutuskan bahawa pimpinan PKMM harus ditukar baru. Kami tidak mengatakan Dr. Burhanuddin, sebagai pemimpin tidak baik, tetapi kami merasa dia lemah sedikit dan kurang revolusiner.”

Bagi Boestamam pendekatan politik Burhanuddin tidak sesuai dengan dasar PKMM. Burhanuddin terlalu bersangka baik dengan orang. Ini signifikan dengan latar belakang Burhanuddin yang berorientasikan Islam dan lemah lembut serta penyayang.

Sehinggakan ada dalam kalangan bekas.anggota PKMM yang masuk parti lawan, iaitu United Malay National Organizatian (UMNO) yang cuba memberitahu Burhanuddin yang mereka tetap dengan perjuangan kiri. Munurut Boestamam, Burhanuddin menyangka semua orang sebaik dan sejujur dirinya, walaupun orang itu terang-terang sudah berpaling tadah kepada perjuangan PKMM dan memasuki parti lawan. Tegas Boestamam;

“Dr. Burhanuddin percaya saja akan kata-kata mereka ini dan memanggil mereka ‘orang kita’. Tidak sekadar itu saja bahkan dia mahu kami pun menerima hakikat itu. Pada mulanya kami tahankan saja tetapi apabila penyakit ‘orang kita’ ini semakin menular kami sudah tidak tahan lagi. Akhirnya perkataan ‘orang kita’ itu sudah menjadi bahan ejekan pula kepada kami.”

Boestamam berusaha mempengaruhi ahli-ahli PKMM untuk menggantikan Burhanuddin dengan Ishak Haji Muhammad dalam kongres PKMM yang ketiga di Singapura. Namun, kredibiliti Burhanuddin dalam PKMM bukanlah sesuatu yang mudah dicabar. Burhanuddin tetap menang pemilihan Yang Dipertua Agung, tetapi dengan majoriti undi yang sedikit berbanding kongres sebelumnya. Boestamam berbangga dengan pencapaiannya dalam melenyapkan kefanatikan ahli PKMM terhadap Burhanuddin.

Usaha Boestamam untuk menyingkirkan Burhanuddin tidak terhenti di situ, tatkala ada seorang ahli PKMM telah bangun untuk mencadangkan jawatan Penasihat Agung diwujudkan. Maka, Boestamam mencuba jalan lain dengan memujuk Burhanuddin agar menerima jawatan tersebut, dan Burhanuddin menerimanya serta merta. Jawatan Yang Dipertua Agung PKMM digantikan oleh Ishak Haji Muhammad.

Menolak Tawaran Lumayan Menjadi Ejen Inggeris

Satu peristiwa yang benar-benar mencabar jiwa radikal Boestamam ialah ketika beliau ditawarkan menjadi British Agent. Peristiwa ini berlaku selepas API diharamkan oleh British pada 17 Julai 1947 dalam Warta Kerajaan Malaya Union. Boestamam terpaksa pulang ke kampung halamannya di Behrang Ulu, kira-kira 8 batu ke utara Tanjung Malim, Perak. Dengan keadaan kehidupannya tidak terurus dan tidak boleh lagi bergiat aktif dalam bidang politik. Seorang pegawai British yang bekerja di Balai Polis Tanjung Malim telah mengambil kesempatan dalam keadaan Boestamam yang begitu untuk memujuknya menjadi mata-mata British.

Boestamam ditawarkan sebanyak $1,000.00 dengan wang tunai atau cek dua kali seminggu. Dengan syarat Boestamam mesti melaporkan aktiviti musuh British ketika itu, termasuklah kegiatan rakan-rakan seperjuangannya dalam PKMM, seperti Burhanuddin Al-Helmy dan Ishak Haji Muhammad. Berkenaan apa sahaja maklumat tentang mereka seperti pembiayaan dan hubungan mereka dengan Parti Komunis Malaya (PKM). Bukan itu sahaja, Boestamam juga dibekalkan dengan senjata, kereta dan sebuah rumah di Kuala Lumpur.

Sudah tentu segala tawaran itu mengiurkan Boestamam. Dengan keadaan yang serba kekurangan dan tekanan yang dihadapinya sangat mencabar integritinya sebagai seorang pejuang radikal. Namun, Boestamam terbayang wajah-wajah rakan-rakan seperjuangannya, katanya;

“Tiba-tiba wajah kedua-dua kawan seperjuangan saya ini terbayang di ruangan mata saya. Tidak, saya tidak sanggup hendak mengkhianati kawan-kawan seperjuangan saya.”

Setelah fikir sedalam-dalamnya, Boestamam menolak tawaran itu. Bahkan langsung tidak memberikan apa-apa jawapan kepada pegawai Inggeris itu. Boestamam terus meninggalkan kampung untuk meneruskan perjuangannya. Ternyata, perjuangan radikalnya bukan calang-calang dan tidak boleh dibeli dengan wang ringgit. Ramai kawan-kawannya yang telah beralih arah menjadi tali barut British kerana dambakan wang dan keselesaan hidup.

Keras Lawan Keras, Senjata Lawan Senjata

Jalan radikal Boestamam terserlah apabila beliau menulis satu buku yang bertajuk Testament Politik API yang siap ditulis pada 21 Disember 1946. Tulisan ini bertujuan menaikkan semangat pemuda-pemuda ketika itu menentang penjajahan melalui jalan radikal dan memberi panduan kepada mereka tentang apa yang perlu dilakukan. Dalam tulisan ini juga diterangkan tentang ideologi API dan senarai orang yang bertanggungjawab di bawahnya. Disini kita boleh lihat pengaruh perjuangan pembebasan penjajahan di Indonesia. Perjuangan pemuda-pemuda Indonesia dalam mempertahankan kemerdekaannya diinspirasikan oleh Boestamam dalam tulisannya. Kata Boestamam;

“Kita tidak usah pergi jaoh-jaoh untuk menchari bokti-nya. Lihat sahaja-lah di-Indonesia sekarang. Bukankah pemuda-pemuda Indonesia yang berdiri di-belakang Negara Republic Indonesia, mempertahankan kemerdekaan itu? Ya! Pemuda-pemuda Indonesia-lah yang berjuang kerana melaherkan kemerdekaan Indonesia.”

“Kita menghadapi penjajahan dengan revolutie. Kita tidak segan membasahi bumi ini dengan darah. Pemuda biar hanchor, asal tanah air menjadi lohor.”

Statement Politik API ini juga terkenal dengan slogan Boestamam yang menggambarkan jalan radikal yang harus dilalui oleh pemuda-pemuda API. Ini juga turut menaikkan semangat pemuda-pemuda untuk berkeras menentang penjajahan.”

“Merdeka pasti Merdeka Merdeka dengan Darah”.

Jalan Radikal Menentang Penjajahan

Boestamam telah melakukan satu usaha menentang penjajahan melalui perspektifnya sendiri. Setiap aliran sebelum merdeka, sama ada golongan yang dilabel sebagai radikal(kiri), kanan, golongan ulama dan sebaegainya. Mereka telah menghabiskan waktu hidup mereka untuk menentang penjajahan. Walaupun dari sudut yang lain kita boleh untuk mempertikaikan cara dan pendekatannya.

Akan tetapi, mereka telah melakukan suatu usaha yang ada nilai perjuangannya yang tersendiri. Boestamam telah melakukan apa yang beliau mampu. Kita mungkin tidak berstuju dengan jalan radikalnya, tetapi hakikatnya dia telahpun berjuang.

RUJUKAN

Ahmad Boestamam, 2004. Lambaian Dari Puncak dalam Memoir Ahmad Boestamam. Bangi: Universiti Kebangsaan Malaysia

Ahmad Boestamam, 2004. Merintis Jalan ke Puncak dalam Memoir Ahmad Boestamam. Bangi: Universiti Kebangsaan Malaysia

Ishak Saat, 2015. Radikalisme Melayu Perak 1945-1970. Pulau Pinang: Universiti Kebangsaan Malaysia


Bagaimana Hackers Godam Password Anda?

Dalam zaman Internet, hampir semua aktiviti dan perkhidmatan yang dilakukan memerlukan kata laluan. dari e-mel ke akaun bank sehinggalah kepada akaun pertukaran crypto. Dan terbaru ada ciri keselamatan seperti Pengesahan 2 Faktor (Two Factor Authenticaion – 2FA). Walaubagaimanapunciri seperti 2FA ini jarang dihebahkan penggunaan, apatah lagi dikuatkuasakan, dan sejumlah besar laman web masih tidak menawarkan 2FA sama sekali. Oleh itu, kata laluan keselamatan adalah penting untuk melindungi identiti dan aset peribadi seseorang.

Secara semulajadi, setiap kata laluan mempunyai nilai tersendiri, dan nilai yang disimpan di sebalik kata laluan boleh menjadi satu motivasi kepada banyak serangan untuk dilakukan terhadap mereka.

Terdapat sejumlah besar kertas penyelidikan yang boleh anda baca tentang algoritma untuk memecahkan kata laluan yang kompleks, yang menggunakan kebarangkalian rumit dan dengan menggunakan teknik pembelajaran mesin (Machine Learning), dikatakan boleh memecahkan hampir 90% (atau lebih) kata laluan.

𝐁𝐞𝐫𝐢𝐤𝐮𝐭 𝐬𝐚𝐲𝐚 𝐜𝐞𝐫𝐢𝐭𝐚𝐤𝐚𝐧 (𝐬𝐞𝐜𝐚𝐫𝐚 𝐮𝐦𝐮𝐦) 𝐭𝐞𝐧𝐭𝐚𝐧𝐠 𝐛𝐚𝐠𝐚𝐢𝐦𝐚𝐧𝐚 𝐊𝐚𝐭𝐚 𝐋𝐚𝐥𝐮𝐚𝐧 𝐝𝐢𝐬𝐢𝐦𝐩𝐚𝐧:

Saya ceritakan saat ketika pengguna masuk ke aplikasi yang dilindungi kata laluan, dan aturan kejadian yang berlaku adalah seperti berikut:

1. Pengguna memasukkan kata laluan (untuk dapatkan kelulusan) 2. Kata laluan yang dimasukkan akan dibandingkan dengan kata laluan yang disimpan di dalam rekod (rekod ini merujuk kepada masa mula-mula anda mencipta akaun semasa proses pedaftaran)3. Akses diberikan jika ianya sepadan dengan rekod yang ada.

Namun penghantaran dan penyimpanan kata laluan seperti ini tidaklah berapa selamat.Untuk peningkatan keselamatan, banyak sistem (walaupun tidak semua) sebenarnya menyimpan ‘hash’ kata laluan pengguna dalam pangkalan data mereka, dan bukan kata laluan itu sendiri. Anda boleh memikirkan hash sebagai penggera kata laluan yang tidak dapat dipulihkan; jika penyerang mendapati hash kata laluan, mereka tidak boleh membalikkan proses untuk mengetahui kata laluan itu sendiri.

‘Hash’ kata laluan atau ‘password hash’ adalah merujuk kepada sejenis struktur huruf/aksara yang digabung-jalinkan apabila satu set kata laluan dimasukkan.Dan ‘hash’ pula ada banyak jenis (protokol seperti md5, SHA 256, SHA 512, bcrypt, LM, NTLM dan banyak lagi).Contoh ‘hash’

– Kata laluan yang dimasukkan: ‘password’ dan hash (DES Crypt) adalah: ‘rEK1ecacw.7.c’– Kata laluan yang dimasukkan: ‘password’ dan hash (SHA-256) adalah: ‘$6$zWwwXKNj$gLAOoZCjcr8p/.VgV/FkGC3NX7BsXys3KHYePfuIGMNjY83dVxugPYlxVg/evpcVEJLT/rSwZcDMlVVf/bhf.1’-Kata laluan yang dimasukkan: ‘password’ dan hash (SHA 512) adalah: ‘rEK1ecacw.7.c’

𝐒𝐚𝐲𝐚 𝐜𝐞𝐫𝐢𝐭𝐚𝐤𝐚𝐧 𝐬𝐚𝐚𝐭 𝐤𝐞𝐭𝐢𝐤𝐚 𝐩𝐞𝐧𝐠𝐠𝐮𝐧𝐚 𝐦𝐚𝐬𝐮𝐤 𝐤𝐞 𝐚𝐩𝐥𝐢𝐤𝐚𝐬𝐢 𝐲𝐚𝐧𝐠 𝐝𝐢𝐥𝐢𝐧𝐝𝐮𝐧𝐠𝐢 𝐤𝐚𝐭𝐚 𝐥𝐚𝐥𝐮𝐚𝐧 𝐲𝐚𝐧𝐠 𝐦𝐞𝐧𝐠𝐚𝐧𝐝𝐮𝐧𝐠𝐢 ‘𝐡𝐚𝐬𝐡’, 𝐝𝐚𝐧 𝐚𝐭𝐮𝐫𝐚𝐧 𝐤𝐞𝐣𝐚𝐝𝐢𝐚𝐧 𝐲𝐚𝐧𝐠 𝐛𝐞𝐫𝐥𝐚𝐤𝐮 𝐚𝐝𝐚𝐥𝐚𝐡 𝐬𝐞𝐩𝐞𝐫𝐭𝐢 𝐛𝐞𝐫𝐢𝐤𝐮𝐭:

1. Pengguna memasukkan kata laluan (untuk dapatkan kelulusan) 2. ‘Hash’ kata laluan yang dimasukkan akan dikira dan ‘hash’ itu seterusnya dihantar ke dalam rekod.3. ‘Hash’ itu akan dibandingkan dengan ‘hash’ disimpan di dalam rekod (rekod ini merujuk kepada masa mula-mula anda mencipta akaun semasa proses pedaftaran)4. Akses diberikan jika ianya sepadan dengan rekod yang ada.

Nampak agak selamat? Tetapi bagi mereka yang mahir, mungkin ada sesetangah daripada anda yang berfikir bahawa ‘hash’ yang ada boleh di nyah-enkripsi (decrypt) untuk mendapatkan kata laluan tersebut.Sebenarnya ada lagi kaedah untuk mengatasi ‘hash’ yang dilihat seakan boleh melindungi keselamatan anda. Ia dipanggil ‘Brute Forcing’ (saya tiada kata pengganti dalam bahsa melayu, tetapi nama yang sesuai mungkin kaedah cuba-jaya secara paksaan)

𝐁𝐞𝐫𝐢𝐤𝐮𝐭 𝐚𝐝𝐚𝐥𝐚𝐡 𝐬𝐞𝐝𝐢𝐤𝐢𝐭 𝐩𝐞𝐧𝐠𝐞𝐧𝐚𝐥𝐚𝐧 𝐭𝐞𝐧𝐭𝐚𝐧𝐠 “𝐁𝐫𝐮𝐭𝐞-𝐟𝐨𝐫𝐜𝐢𝐧𝐠” 𝐇𝐚𝐬𝐡:Dalam sistem yang menggunakan hashing, jika penyerang berjaya mendapatkan akses terus pada pangkalan data kata laluan, mereka masih tidak dapat melihat kata laluan pengguna. Serangan terhadap sistem tersebut tidak dapat menterbalikkan ‘hash’ (atau decrypt ‘hash’) untuk mencari kata laluan yang sepadan, dan dengan demikian pergi seperti berikut:

1. Cuba teka kata laluan2. Kirakan hash yang diteka3. Bandingkan ini dengan hash sebenar4. Ulangi langkah 1-3 sehingga padanan ditemui

Ini bunyi seperti perlu memakan masa yang cukup, namun dengan mesin khas yang boleh meneka ribuan kata laluan secara serentak, maka anda boleh membayangkan apabila perkara ini boleh berlaku dan dipercepatkan.

𝗧𝗘𝗞𝗡𝗜𝗞 𝗦𝗘𝗥𝗔𝗡𝗚𝗔𝗡

𝐌𝐞𝐧𝐠𝐠𝐮𝐧𝐚𝐤𝐚𝐧 𝐏𝐞𝐫𝐢𝐬𝐢𝐚𝐧 (𝐒𝐨𝐟𝐭𝐰𝐚𝐫𝐞)Salah satu perisian yang digunakan dipanggil Hashcat, yang merupakan salah satu pemulihan kata laluan, lebih dikenali sebagai “cracker kata laluan terpantas di dunia”. Hashcat adalah sumber terbuka, boleh akses kepada laman web Hashcat dimana anda boleh muaturun sumber dan binari yang anda. Ada juga ruangan Wiki untuk sebarang rujukan dan panduan penggunaan.

𝐌𝐞𝐧𝐠𝐠𝐮𝐧𝐚𝐤𝐚𝐧 𝐏𝐞𝐫𝐤𝐚𝐤𝐚𝐬𝐚𝐧 (𝐇𝐚𝐫𝐝𝐰𝐚𝐫𝐞):Selain perisian yang agak hebat/kuat, para hackers ada padankan perisian tersebut pada pemasangan konfigurasi NVidia Tesla K80 – GPU.Kenapa kena perlukan setup Hardware yang ada GPU yang berkuasa tinggi? (Ini bukannya setup untuk buat mesin mining cryptocurrency kan?)

Rahsianya terletak pada kuasa pengkomputeran.

Tesla K80 mempunyai kuasa output 16 kali lebih hebat daripada kad grafik standard Intel.Tesla K80 boleh mengira 800 juta ‘hash’ SHA 256 per saat!Itu hampir 3 trillion dalam masa sejam.

𝐊𝐚𝐭𝐚 𝐥𝐚𝐥𝐮𝐚𝐧:Seperti yang dinyatakan di bahagian atas, kata laluan yang hackers gunakan adalah kata laluan yang telah dibocorkan oleh penggodam dalam talian. Saya rujuk kepada sumber yang ada dalam Dark web.Terdapat lebih daripada 14 juta kata laluan bocor dalam serangan itu, yang semuanya dicipta oleh pengguna dunia sebenar. Maaf sumber kata laluan tak boleh dikongsi.

𝐋𝐨𝐠𝐢𝐤 𝐬𝐞𝐫𝐚𝐧𝐠𝐚𝐧 𝐲𝐚𝐧𝐠 𝐝𝐢𝐠𝐮𝐧𝐚𝐤𝐚𝐧:Hashcat membolehkan anda melakukan serangan yang mudah (di mana anda boleh mencuba kata laluan yang mungkin agak panjang). Hashcat juga berupaya menerima set arahan untuk jenis serangan yang lebih kompleks. Dab berikut adalah beberapa jenis / pattern kata laluan yang boleh kita gunakan:

Hanya satu perkataan (berpotensi dengan kapitalisasi yang berbeza) – PasswordSatu perkataan yang diikuti oleh beberapa nombor / simbol – monkey! or Coffee12Satu perkataan dengan ‘leet speak’ diterapkan – p4ssw0rd atau f4c3b00kKata-kata berbilang melekat bersama – isthissecure

Jika anda boleh mempunyai senarai kata laluan dalam fail, Hashcat mempunyai mod yang berbeza yang terbina di dalam, yang dapat meneka:

i. Setiap perkataanii. Setiap perkataan dengan setiap nombor / simbol yang mungkin ditambahiii. Setiap perkataan dengan peraturan yang ditetapkan digunakan (iaitu menggantikan setiap o dengan 0)iv. Setiap gabungan kata-kata tersekat bersama

Oleh itu, para hakcers akan memuat turun fail kamus yang mengandungi berjuta-juta kata Inggeris untuk digunakan dalam serangan.

Dari sana anda boleh mendapatkan set kata laluan lebih generik, menyatakan ‘mask’ yang harus dicuba oleh Hashcat.Ini bermakna daripada memberitahu Hashcat untuk mencuba ‘semua kata laluan yang ada 8 aksara’ (‘all passwords of length 8’)- iaitu 7 quadrillion kombinasi yang berbeza – anda boleh mencuba setiap kata laluan yang ada ‘6 huruf kecil diikuti dengan 2 nombor’ (‘6 lowercase letters followed by 2 numbers’.)

𝐉𝐚𝐝𝐢, 𝐛𝐚𝐠𝐚𝐢𝐦𝐚𝐧𝐚 𝐝𝐞𝐧𝐠𝐚𝐧 𝐡𝐚𝐬𝐢𝐥 𝐝𝐚𝐫𝐢𝐩𝐚𝐝𝐚 𝐬𝐞𝐫𝐚𝐧𝐠𝐚𝐧 𝐢𝐭𝐮?

2 jam: 48% kata laluan telah dipecahkan8 jam: hampir 70% telah dipecahkan20 jam: lebih 80% telah dipecahkan

Anda sebagai pengguna peranti IT perlu membuat kata laluan dengan lebih selamat. Menggantikan ‘o’ dengan ‘0’ dan ‘e’ dengan ‘3’ tidak menjadikan kata laluan anda selamat. Menambah nombor dan simbol pada akhir perkataan tidak sama ada. Ia terlalu diramal.Perisian seperti 1Password dan LastPass agak dan sangat membantu


Al-Quds, Siapa Yang Lebih Berhak Ke Atasnya?

Bila berbicara soal hak terhadap sesebuah Negara, tidak boleh lari daripada perbincangan sejarah yang terdapat di tempat tersebut. Dengan memahami sejarah tersebut, kita akan dapat mengenalpasti siapa yang paling layak memiliki kawasan tersebut. Apa yang pasti, perebutan Kota Al-Quds (Jurusalem) berlaku di antara tiga agama samawi; iaitu islam, nasrani (Kristian) dan yahudi. Namun, melihat pada situasi hari ini, kita akan dapati perbalahan dan peperangan yang berlaku lebih tertumpu kepada penganut agama islam dan agama yahudi walaupun penganut agama Kristian juga tidak kurang ramainya di sana.

Nabi Ibrahim, Siti Sarah dan Luth

Soal sejarah di tanah Palestin, Judae dan Israil ini tidak lengkap kalau kita tidak mulakan dengan Sejarah bapa segala bangsa ini. Nabi Ibrahim a.s. dikatakan induk kepada banyak bangsa utama di dunia ini melalui isteri-isteri baginda iaitu Siti Sarah (Sarah), Siti Hajar (Hagar) dan Siti Qanturah (Ketura). Nabi Ibrahim merupakan anak jati Gebeil atau kita kenali sebagai Babilon Kuno dan isteri pertamanya iaitu Sarah juga berasal daripada Kota Babilon. Bersama-sama mereka ialah anak saudara Nabi Ibrahim a.s. yang bertaqwa iaitu Nabi Luth (Lot) a.s. Hanya mereka bertiga sahaja yang beriman. Selepas pelbagai peristiwa mengajak umatnya di Kota Babilon tidak berjaya, di samping baginda pernah dicampakkan ke dalam lautan api yang tidak bertepian, yang sangat ganas membakar dengan lidah-lidah api yang setinggi gunung oleh penguasa kejam yang menganggap dirinya sebagai tuhan iaitu Raja Namrud atau Nimrod atau Osiris.

Namun, dengan kuasa Allah swt Yang Maha Agung, api tidak sedikitpun membakar Nabi Ibrahim malahan memberikan suhu yang sangat nyaman bagi baginda Nabi Ibrahim a.s.
Walau pelbagai mukjizat diperlihatkan, umat baginda di Babilon tidak juga mahu beriman, termasuklah bapanya sendiri. Lantas Nabi Ibrahim a.s dan isteri baginda Sarah keluar dari kota Babilon ke tempat lain bagi menjayakan misi dakwah baginda. Sejarah awal terjadinya bangsa yahudi itu sendiri membuktikan bahawa yahudi ini tidaklah berasal daripada tanah Palestin, tetapi berasal daripada Kota Babilon, dengan Kaum asalnya iaitu Kaum Kan’an. Maka, tuntutan tanah Al-quds kepada Bangsa Yahudi tidak tepat sama sekali. Baginda Nabi Ibrahim dan Sarah berdakwah pula di Daerah Nablus, dalam Negeri Syam (Palestin hari ini). Namun, terjadinya bencana kebuluran dan kos sara hidup yang terlalu tinggi di Nablus memaksa baginda dan isteri berhijrah pula ke Mesir.

Di Mesir, isteri baginda iaitu Sarah yang cantik itu diingini oleh Firaun yang terdapat di sana ketika itu. Namun, setelah memperlihatkan keajaiban dan bukti kerasulan Nabi Ibrahim a.s., Firaun tersebut terasa malu dan menghadiahkan Hagar, seorang Puteri Raja (Ada pendapat mengatakan hamba atau gundik) untuk Nabi Ibrahim a.s. Melihatkan dirinya yang tidak dikurniakan anak, Sarah mengahwinkan Ibrahim dengan Hagar, dan akhirnya Hagar berjaya melahirkan anak yang dinamakan sebagai Ishmael. Atas perintah Allah Azza Wa Jalla, Nabi Ibrahim a.s. meninggalkan Nabi Ishmael a.s. yang masih kecil bersama Hagar di Mekah, sebuah kawasan tandus yang sangat kering ditengah-tengah gurun Hijaz. Baik kita tinggalkan dahulu kisah Nabi Ishmael dan Hagar ini di Jazirah Arab.
14 Tahun kemudian, di atas izin Allah, maka Sarah pula melahirkan anak lelaki pada usia masing-masing menjangkau usia 100 tahun. Anak tersebut yang diberi nama Ishak, yang menjadi penerus zuriat mereka akan melahirkan kaum yang paling banyak disebut dalam Al-quran.

Ishak, Yaakub dan Bani Israel.

Nabi Ishak a.s (Isaac), anak kepada Nabi Ibrahim a.s. berkahwin dengan Rifqo binti Batwail dan melahirkan anak kembar iaitu ‘Aishu dan Yaakub. Daripada Yaakub, lahirlah 12 orang anak yang mewujudkan 12 bangsa yahudi. Nama Israel ini didapati daripada nama Nabi Yaakub a.s. yang bermaksud, orang yang berjalan malam. Nabi Yaakub a.s. memang suka berjalan malam dan membuat persiapan untuk dakwahnya pada siang hari. 12 orang anak baginda ialah Ruwaibil, Syam’un, Luwa, Yahudza, Isakhar, Zailun, Yusuf, Bunyamin, Dan, Naftli, Had dan Asyir. Anak yang paling disayangi oleh Nabi Yaakub ialah Yusuf. Perkara ini sangat dicemburui oleh abang-abangnya yang lain. Akhirnya Yusuf dibuang ke dalam sumur oleh abang-abangnya dan Yusuf ditemui oleh para musafir, lantas dijadikan barang dagangan. Yusuf kemudiannya dibeli oleh Penguasa Mesir dan isterinya, Siti Zulaikha dengan harga 20 dirham. Di Mesir, selepas mengharungi pelbagai rintangan dan cabaran, akhirnya Nabi Yusuf a.s. berupaya memperolehi kejayaan di Mesir dan mengajak ayahnya serta adik-beradik 12 orang ke Mesir. Maka permulaan tumbuhnya masyarakat Bani Israil atau beragama Yahudi ialah bermula di Mesir. Tidak ada kaitan lagi dengan Palestin kerana mereka telah berhijrah ke sana.

Penduduk Asal Palestin

Jika Bani Israil sudah berhijrah ke Mesir, siapa pula penduduk asal Palestin? Kaum-kaum yang terdapat di Palestina pada masa tersebut ialah al Haitsaniyin, al Fazariyin dan al Kan’aniyin iaitu bangsa-bangsa Pheonician yang menjadi pewaris Negeri Syam sampailah ke hari ini. Merekalah pewaris bangsa Arab Palestin yang lebih dekat rumpunnya dengan Orang-orang di Lubnan dan Iraq daripada orang yahudi sendiri. Nah, sekarang siapakah pemilik asal tanah Palestin jika disusuri sejarah sejauh dan sezaman dengan Nabi Ibrahim ataupun sejauh Nabi Hud lagi? Atau yang paling hampir ialah Kaum Nabi Luth yang berhampiran dengan Laut Mati? Bangsa asal yang mendiami kawasan tersebut ialah bangsa yang bergabung antara Tamadun Mesir dan Tamadun Babilon yang melahirkan pelbagai keturunan Arab hari ini.

Bani Israil, Nabi Musa dan Pharaoh (Firaun)

Jika kita mahu menyusuri sejarah Tanah Palestin, kita mesti mengkaji sejarah penghijrahan beramai-ramai bangsa Yahudi dari Mesir ke Tanah Palestin bersama-sama dengan Nabi Musa a.s., Nabi dan Rasul Ulul Azmi yang dikurniakan Kitab Taurat untuk pedoman kepada Kaum Bani Israil yang degil dan cepat ingkar daripada tali-tali Allah.

Daripada keturunan Yaakub tadi, lahirlah Bani Israil yang menduduki Mesir sebanyak 12 etnik kaum yahudi, dengan yahuda mempunyai paling ramai keturunan. Ketika Mesir muncul sebagai tamadun hebat, dan Pharaoh yang sebangsa dengan bangsa Arab hari ini membunuh kanak-kanak lelaki bani Israil kerana terdapat ramalan yang lelaki bani israil akan melawannya dan menjatuhkannya dari takhta kebesaran. Dalam kekejaman kuku besi Pharaoh yang menganggap dirinya tuhan, ditakdirkan Allah membesarnya Nabi Musa a.s. di dalam istana Pharaoh yang akan mengakhiri kekejaman Pharaoh itu sendiri. Pada zaman tersebut, bangsa Mesir (yang akhirnya menjadi bangsa Arab Mesir dan Levant) di bawah Pharaoh menjadikan Bani Israil sebagai hamba dan barang dagangan, diletakkan tempatnya yang terendah dalam masyarakat di Mesir, walhal Datuk mereka (Nabi Yusuf a.s.) merupakan penguasa Mesir yang hebat. Bani Israil ditindas dan dibunuh dengan kejamnya oleh Pharaoh. Akhirnya, Nabi Musa a.s. dan sepupunya Nabi Harun a.s. beserta Kakak Nabi Musa a.s. yang bernama Miriam (ini bukan ibu kepada Nabi Isa a.s.) berjuang membebaskan kaum Bani Israil daripada kekejaman Pharaoh yang mengaku dirinya Tuhan. Setelah beberapa siri dakwah dan beberapa siri kesesatan Bani Israil (Kisah Samiri dan lembu emas menguak dsbnya), yang beriman dengan agama yang dibawa oleh Nabi Musa a.s. sahaja yang terselamat dengan menyeberangi Laut Merah, menuju ke Tanah Palestin. Orang Yahudi sentiasa ingat peristiwa hijrah ini menjadikan tanah suci Baitul Maqdis adalah tanah yang dijanjikan kepada mereka, padahal disebabkan mereka ingkar, maka Allah membuang mereka daripada negeri-negeri tersebut dan hiduplah mereka dalam kesesatan selama 40 tahun.

Cuba bayangkan, ketika dalam perjalanan di tanah yang tandus di Tanah Palestin yang panas, mereka memohon Nabi Musa a.s. berdoa kepada Allah agar dikurniakan makanan dan minuman yang lazat-lazat daripada langit. Lihat sikap orang yahudi ini, sentiasa mahu yang berlebihan sahaja. Kemudian, Allah memperkenankan doa Nabi Musa a.s. dengan menurunkan makanan dari langit. Kemudian, Nabi Musa a.s. mendapati terdapat kaum yang gagah perkasa di Baitul Maqdis, lantas baginda a.s. mengarahkan kaumnya memerangi kaum tersebut yang merupakan bangsa-bangsa Hittie, Media dan Assyria yang bertapak lama di baitulmaqdis, seterusnya membebaskan Baitul maqdis daripada noda kaum-kaum yang menyembah api (majusi) dan mengamalkan ajaran pagan (menyembah banyak Tuhan). Namun, kaum Nabi Musa a.s. (keturunan yahudi hari ini) sangat pengecut dan tidak mahu keluar ke jalan Allah, boleh dikatakan hampir semua mereka (kecuali Nabi Harun dan beberapa pengikut yang alim) tidak mahu berperang dan berpaling arah daripada Baitul Maqdis. Akhirnya, Allah swt menyesatkan mereka selama 40 tahun, tidak bernegeri dan hidup dalam buangan di mana-mana dalam kekuasaan Bangsa Arab Mesir dan Palestin.

Pada masa hidup dalam buangan selama 40 tahun itu, Nabi Musa dan Nabi Harun a.s. diwafatkan oleh Allah. Kaum Bani Israil semakin berpecah selepas kewafatan Musa bin Imran ini. Namun, perancangan Allah memang sangat hebat. Setelah kewafatan Nabi Musa a.s., barulah bangsa Yahudi ini bersatu dan wujudlah kerajaan-kerajaan bani Israil seterusnya. Sebelum Nabi Musa a.s., bangsa Yahudi hanyalah bertaraf hamba di Mesir dan Babilon. Namun, kepimpinan Yusa’ bin Nuun akhirnya berjaya menakluk Baitul Maqdis daripada kaum pagan dan mewujudkan kerajaan-kerajaan hebat bangsa Yahudi, yang juga ditadbir oleh Nabi-nabi dan Rasul-rasul.

Pendudukan Yahudi di Palestin, Kepimpinan Hakim, Zaman Raja-raja dan Perpecahan.

Setelah orang-orang Bani Israil menduduki Palestin, mereka mengalami tiga masa secara berturut-turut :

1. Masa Kehakiman; dimana kebanyakan keturunan mereka mengadili segala sesuatu perkara yang menjadi perselisihan di antara satu sama lain kepada satu orang hakim. Masa ini berlangsung selama lebih kurang 400 tahun.

2. Masa Menjadi Raja; sebagaimana firman Allah swt didalam surat Al-Baqarah ayat 246 – 252. Allah menjadikan Thalut sebagai raja, kemudian Daud as dan Sulaiman as.

3. Masa Perpecahan; iaitu pada masa setelah kewafatan Nabi Sulaiman as, maka terjadilah perselisihan antara Rahbi’an bin Sulaiman dengan Yarbi’an bin Nabat. Kemudian Rahbi’an dan keturunan Yahudza serta Bunyamin mendirikan negara yang bernama Negara Yahuda (Judae) yang ditempatkan untuk kaum Yahudza dari keturunan Daud dan Sulaiman. Ibu kota negara ini di Baitul Maqdis. Sebaliknya, Yarbi’an bin Nabath dengan 10 keturunan yang lainnya mendirikan Negara Israil, utara Palestin ke Syria dan Lubnan (pada zaman moden) dengan ibu kotanya adalah Nablus. Merekalah orang-orang yang kemudian dinamakan dengan Samaria yang dinamakan sempena Gunung Syamir yang terdapat di situ. Keturunan Bani Israil pasca Raja Sulaiman a.s. tidak berhak pun ke atas tanah Baitul Maqdis (kecuali keturunan Yahudi Ortodoks dan Bunyamin yang hidup secara aman dan damai selama beribu-ribu tahun di bawah penguasaan islam bermula zaman Umar Al-Khattab menjadi khalifah). Walhal, Zionis hari ini tidak ada kaitan pun dengan Yahudi ortodoks, kerana mereka adalah jelmaan Yahudi daripada 10 keturunan yang lain, Kaum Khazar dan Ashkenazi.

Fasa Kejatuhan Kerajaan berkembar Yahudi, Judae dan Israel

Pada tahun 722 SM, negara Israel jatuh ke tangan orang-orang Assyria Baru dibawah kepimpinan raja mereka yang bernama Sargon II, seterusnya berlakulah pengusiran orang-orang Bani Israil dari bumi Israil (10 keturunan yg lain) ke Halah dan Habor di Kota Media (Turki sekarang). Mereka diharamkan kembali ke Tanah Palestin kerana keingkaran mereka terhadap Allah swt. selepas diingatkan oleh Nabi Oded (sumber Israiliat). Negara Yahuda (Judae) pula jatuh ke tangan orang-orang Mesir dibawah kepimpinan Pharaoh Necho II pada tahun 603 SM, seterusnya menjadikan Yahuda sebahagian daripada tanah taklukan Mesir.

Pada tahun 589 SM, Nebuchadnezzar II iaitu Raja Babylon berjaya menakluk Palestin dan mengusir keluar orang-orang Mesir, seterusnya menghancurkan negara Yahuda (Judae) dan memenjarakan orang-orang Yahudi serta membawanya ke Babylon, yang kemudian dikenali sebagai ‘Tawanan Babilon’. Maka berakhirlah riwayat kerajaan-kerajaan berkembar Judae-Israil di tanah suci, kerana keingkaran mereka dan kerosakan yang dilakukan di tanah suci agama samawi tersebut. Raja Babilon tersebut juga memusnahkan Kuil orang Yahudi yang telah terpesong jauh daripada ajaran Allah swt yang dibawa oleh Nabi Musa a.s.

Kejatuhan Babilon, Kembalinya Yahudi ke Tanah Suci

Pada tahun 538 SM, Raja Parsi Yang Agong, iaitu Raja Cyrus The Great berjaya menakluk Babylon dan melenyapkan kerajaan Babylon, yang digabungkan menjadi Empayar Parsi, seterusnya baginda membebaskan para tawanan Yahudi dan sebahagian daripada mereka kembali semula ke Palestin. Selama lebih kurang 400 Tahun mereka hidup di Palestin di Bawah Kekuasaan Parsi dan Pertembungan dengan Kuasa Greek (Macedonia). Mereka kembali menjadi ingkar kepada Allah swt, sehingga sanggup membunuh Utusan Allah iaitu Nabi Yahya a.s. dan Nabi Zakaria a.s. anak beranak, selepas berjaya membentuk Kerajaan sendiri di bawah Dinasti Hasmonean dan Herod The Great (lebih kurang 150 tahun). Raja Herod atau Hordus digambarkan sebagai seorang raja yang zalim, sebagai pembunuh kaum dan keluarganya sendiri. Dipercayai, zaman Hordus inilah Nabi Zakaria dan Nabi Yahya dibunuh, membawa kepada bala Allah kepada Bani Israil sekali lagi. Akhirnya, Hordus mati dalam keadaan yang mengerikan. Perpecahan berlaku dalam kerajaan Hordus dan Wilayah-wilayah dalam Dinasti Hordus direbut oleh anak-anak pewaris Hordus tadi menyebabkan kerajaan Yahudi yang telah disatukan dan merdeka (separa merdeka sebab dapat pemerintahan sendiri daripada Antiochus III dan pemerintah Rom kemudiannya) daripada kekuasaan Seleuccid berpecah-belah dan kembali menjadi jajahan Kerajaan Rom.

Campurtangan Kerajaan Rom dan Berakhirlah penguasaan Yahudi di Tanah Suci.

Pada Tahun 70 M, Pemerintah Kerajaan Rom yang terkenal iaitu Titus The Great menakluki Jerusalem, seterusnya memusnahkan tempat ibadat agama Yahudi di Baitul Maqdis sehingga yang tinggal hanya Tembok Ratapan sahaja dan membunuh Yahudi-yahudi yang terdapat di Jerusalem. Titus telah menyebabkan dominasi Yahudi di tanah suci berakhir, yang mana orang-orang yahudi bertebaran ke Armenia, Iraq, Iran, Nabatean (Arab Utara), Hijaz, Mesir, Itali, Sepanyol dan Greek.

Situasi ini menggambarkan bahawa Kerajaan Yahudi yang berhubung dengan Kerajaan Daud a.s., Hasmonean dan Hordus telahpun terputus sama sekali. Yahudi sama sekali tidak akan berperang sewenang-wenang melainkan mereka sangat kuat. Ini juga membuktikan, selain yahudi, sejak zaman berzaman yang lalu, yang mana tanah asal Palestin sudahpun ada penempatan Philistine (Palestin kuno) sejak daripada kerajaan Nabi Sulaiman lagi dan mereka (Arab Palestin) lebih layak menduduki tanah tersebut kerana mereka tidak lari seperti orang-orang yahudi, malahan agresi Titus The Great yang terkenal kejamnya itu juga tidak menggentarkan orang Palestin untuk lari dari kediaman mereka. Walaupun dijajah oleh Kerajaan Rom, namun orang Palestin tetap bertapak di situ (Terutamanya di Gaza dan pantai Negara Palestin).

Orang-orang yahudi yang diusir keluar dari tanah suci bertebaran di merata tempat sehinggalah ke hari ini. Sebagaimana firman Allah swt:

وَإِذْ تَأَذَّنَ رَبُّكَ لَيَبْعَثَنَّ عَلَيْهِمْ إِلَى يَوْمِ الْقِيَامَةِ مَن يَسُومُهُمْ سُوءَ الْعَذَابِ إِنَّ رَبَّكَ لَسَرِيعُ الْعِقَابِ وَإِنَّهُ لَغَفُورٌ رَّحِيمٌ
وَقَطَّعْنَاهُمْ فِي الأَرْضِ أُمَمًا مِّنْهُمُ الصَّالِحُونَ وَمِنْهُمْ دُونَ ذَلِكَ وَبَلَوْنَاهُمْ بِالْحَسَنَاتِ وَالسَّيِّئَاتِ لَعَلَّهُمْ يَرْجِعُونَ

Tafsirannya : “Dan (ingatlah), ketika Tuhanmu memberitahukan, bahwa Sesungguhnya Dia akan mengirim kepada mereka (orang-orang Yahudi) sampai hari kiamat orang-orang yang akan menimpakan kepada mereka azab yang seburuk-buruknya. Sesungguhnya Tuhanmu Amat cepat siksa-Nya, dan Sesungguhnya Dia adalah Maha Pengampun lagi Maha Penyayang. Dan Kami bagi-bagi mereka di dunia ini menjadi beberapa golongan; di antaranya ada orang-orang yang saleh dan di antaranya ada yang tidak demikian. dan Kami coba mereka dengan (nikmat) yang baik-baik dan (bencana) yang buruk-buruk, agar mereka kembali (kepada kebenaran).” (QS. Al A’raf : 167 – 168)

Pada saat Palestin dibawah kekuasan Rom inilah, Allah swt mengutus Nabi Isa as sebagai Rasul kepada Bani Israil, sebagaimana firman Allah swt “Seorang rasul kepada Bani Israil” yang mengajak mereka untuk memperbaiki berbagai-bagai kerosakan. Seruan ini disambut oleh sebahagian orang-orang Yahudi. Dan orang-orang Yahudi terpecah menjadi dua, sepertimana yang diberitakan oleh Allah swt ;

فَآَمَنَت طَّائِفَةٌ مِّن بَنِي إِسْرَائِيلَ وَكَفَرَت طَّائِفَةٌ

Terjemahannya : “lalu segolongan dari Bani Israil beriman dan segolongan lain kafir.” (QS. Ash Shaff : 14)

Golongan yang pertama daripada Bani Israil kemudiannya bertukar menjadi orang-orang Nasrani sedangkan yang kedua iaitu yang tidak beriman kekal sebagai Yahudi.

Tukang-tukang Tilik (Necromancer) dan ulama Yahudi mendatangi Pemerintah Rom agar menangkap dan membunuh Nabi Isa as yang kemudian permintaan ini disambut oleh raja, namun Allah swt mengangkat Isa dan menggantikannya dengan orang yang mirip dengannya yang kemudian disalib, firman Allah swt :

إِذْ قَالَ اللّهُ يَا عِيسَى إِنِّي مُتَوَفِّيكَ وَرَافِعُكَ إِلَيَّ

Terjemahannya : “(ingatlah), ketika Allah berfirman: “Hai Isa, Sesungguhnya aku akan menyampaikan kamu kepada akhir ajalmu dan mengangkat kamu kepada-Ku.” (QS. Al Imran : 55)

Dan ayat yang seterusnya ialah:

Terjemahannya: “dan karena Ucapan mereka: “Sesungguhnya Kami telah membunuh Al Masih, Isa putra Maryam, Rasul Allah”, Padahal mereka tidak membunuhnya dan tidak (pula) menyalibnya, tetapi (yang mereka bunuh ialah) orang yang diserupakan dengan Isa bagi mereka. Sesungguhnya orang-orang yang berselisih paham tentang (pembunuhan) Isa, benar-benar dalam keragu-raguan tentang yang dibunuh itu. mereka tidak mempunyai keyakinan tentang siapa yang dibunuh itu, kecuali mengikuti persangkaan belaka, mereka tidak (pula) yakin bahwa yang mereka bunuh itu adalah Isa.” (QS. An Nisaa : 157)

Sebab itu, orang Nasrani sebenarnya memusuhi orang yahudi kerana mereka (orang yahudi) telah berusaha membunuh Nabi Isa a.s. sebagai rasul mereka.

Siapa yang berhak ke atas Baitul Maqdis?

Selepas Kerajaan Rom membuat onar di Baitul Maqdis dan menyebarkan ajaran Paganisme di sana, datanglah tentera islam di bawah pimpinan Saidini Umar Al-Khattab membebaskan Kota Jerusalem daripada kemungkaran dan menjenamakannya semula sebagai Al-Quds. Orang-orang islam lebih berhak ke atas kota suci kerana mereka berjaya merebut kembali Kota Suci agama-agama samawi itu daripada tangan Rom, dan bukan Orang Yahudi, serta bukan direbut dari tangan Yahudi.

Seterusnya, pemerintahan islam dan Khalifah-khalifah islam yang seterusnya menjaga Baitul Maqdis dengan baik, menjadikan Baitul Maqdis aman daripada sebarang peperangan dan semua agama hidup dalam harmoni, walaupun berkongsi tempat suci yang sama, tanpa berlaku pengusiran Yahudi lagi. Lebih kurang 12 abad atau 1200 tahun lamanya tanah suci menjadi aman sebelum berlakunya campurtangan Balfour (1917) dan PBB (Pertubuhan Bangsa-bangsa Bersatu( (1947) yang menyebabkan Kota Suci sekali lagi berdarah kembali. Saya rasa sejarah 1917-kini tidak perlu dinukilkan lagi kerana sudah banyak liputannya di internet mahupun di media cetak.

Walaupun tanah suci pernah berdarah dengan peristiwa perang salib, namun ketokohan Salahuddin Al-Ayyubi berjaya mengembalikan Kota Palestin ke tangan ummat islam dan semua manusia di sana hidup dalam aman dan damai kembali, kerana semasa penaklukan askar-askar salib dari Eropah (1099-1187), ummat islam dibunuh dan diusir daripada Jerusalem. Perkara ini tidak berlaku apabila Salahuddin Al-Ayyubi mengembalikan Kota tersebut kepada Islam.

Selain itu, Orang Yahudi tidak mengimani Nabi Isa as dan Nabi Muhammad saw sebagai Nabi dan Rasul, tetapi orang islam mengimani mereka sebagai Nabi dan Rasul. Dan juga, terdapat penempatan Arab yang konsisten dan tidak diusir keluar daripada tanah Levant tersebut seperti wilayah Philistine, Nabateans dan lain-lain lagi.

Justeru, kami ingin berpesan kepada seluruh warga dunia, terutamanya ummat islam di Malaysia, Wilayah Palestin yang dijajah oleh Zionis hari ini sememangnya tempat asal mereka, dan juga semestinya milik orang islam. Tidak kiralah mereka itu orang Arab atau Ajam (bukan Arab), selagi mereka islam mereka itu wajib mempertahankan Kota suci Al-Quds daripada kekejaman dan penindasan Yahudi Zionis, yang menganggap mereka sahajalah bangsa terbaik di dunia, yang lain semuanya Goyyim. Gaza city pula sememangnya wilayah mereka (dalam Negeri Kuno Philistines) sendiri yang hari ini semakin terjajah dan terkepung dari semua arah. Justeru itu, kami berharap agar kita sama-sama boleh betulkan kefahaman kita terhadap tanah yang terjajah itu dan bukan mengharap mereka lari dari tanah air mereka itu. Lagipun, celah mana mereka mahu melarikan diri daripada penjara hidup terbesar di dunia? Mesir sudah tutup 100% pintu sempadan Gaza. Keliling Gaza didirikan tembok pemisah yang tinggi dan kebal. Yang ada hanyalah Lautan Mediterranean yang dikawal oleh Tentera-tentera Zioniz juga, menjadikan keadaan mereka hari ini ialah: Perlu melawan untuk kemerdekaan.

Gaza city bukanlah besar mana, panjangnya hanya 40km dan lebarnya hanya 5km menjadikan keluasan Gaza hanyalah lebih kurang 200km2 , lebih kecil dari Negeri terkecil di Malaysia (795km2). Oleh itu, menjadi tanggungjawab kita menyokong saudara sesama islam kita berjuang mempertahankan tanah air mereka dan bukan menghalau mereka keluar daripada tanah mereka. Moga saudara-mara seislam dengan kita di sana tabah menghadapi dugaan dan fitnah-fitnah ini.

Rujukan:

1. http://www.eramuslim.com/ustad…/asal-usukl-bangsa-yahudi.htm

2. http://www.mountlebanon.org/histphoenicians.html

3. http://hafizamri.com/asal-usul-kaum-yahudi/

4. http://rainz-al-mujahid.blogspot.com/…/03/sejarah-al-quds.h…

5. http://www.iluvislam.com/…/14-sejarah-palestin-a-israel.html

6. http://en.wikipedia.org/wiki/Assyrian_captivity_of_Israel

7. http://www.scaruffi.com/

8. http://www.roman-empire.net/emperors/titus-index.html

10. Asia Civilizations: Ancient to 1800 AD (ebook), Lim Sk, Asiapac Books Pte Ltd,


Kenali Kelab Taha

Pada Tahun 2008, Sekolah Menengah Kebangsaan Bandar Baru Bangi telah melancarkan Kelab TaHa yang disempurnakan oleh YB Dato’ Dr. Ahmad Zahid Bin Hamidi, Menteri di Jabatan Perdana Menteri ketika itu. Penubuhan kelab ini adalah untuk penabung muda yang berumur dari umur 7-17 tahun.
Kelab ini adalah bertujuan untuk menanam sikap dan minat menabung sejak di bangku sekolah lagi. Selain itu, ianya turut ditubuhkan bagi memberi manfaat kepada ahli kelab dengan penganjuran program program khas seperti Seminar Bimbingan Peperiksaan, Kem Ibadah dan sebagainya.

Objektif lain ialah untuk mempelbagaikan program dan aktiviti untuk pendeposit muda dan sekaligus membangkitkan semangat dan keterujaan menyahut laungan Kaabah di usia muda.
Ini adalah keistimewaan jika menyertai Kelab TaHa ini.
– Kad keahlian secara percuma

– Potongan harga di lebih 300 rangkaian rakan Kelab TaHa di seluruh Malaysia

– Potongan 15% harga penginapan di mana-mana Rangkaian TAHA

– Layak dipertimbangkan untuk Anugerah Kecemerlangan kepada pelajar cemerlang dalam peperiksaan UPSR, PT3 dan SPM.

– Penyertaan Klinik Bimbingan Peperiksaan UPSR, PT3 dan SPM secara percuma.

– Peluang menyertai peraduan dan memenangi hadiah yang menarik.

Ini adalah link untuk dapatkan Borang Pendaftar jika berminat.
(Link: goo.gl/FqS)

Syarat-syarat Menjadi Ahli :

– Individu beragama Islam
– Warganegara Malaysia
– Permastautin tetap
– Berumur 7 hingga 17 tahun
– Telah mempunyai akaun TH, jika belum boleh membuka akaun TH serendah RM2
– Mendaftar sebagai Ahli Kelab TaHa dengan mengisi borang yang boleh diperolehi dengan cara-cara berikut :

1) Laman Web Rasmi TH
2) Semua pejabat TH
3) Muat turun borang pendaftaran

Antara aktiviti bersama Kelab TaHa:

– Anugerah Kecemerlangan Kelab TaHa

– Majlis tahunan yang dianjurkan oleh Kelab TaHa sebagai
penghargaan TH dan motivasi kepada Ahli Kelab TaHa yang cemerlang dalam peperiksaan UPSR-5A, PT3-8A, SPM/SPMV-9A.

– Seminar Bimbingan Peperiksaan(Merupakan aktiviti yang ditaja dan dibiayai sepenuhnya oleh TH diberi secara percuma kepada ahli Kelab TaHa).

– Persediaan kepada Ahli Kelab TaHa untuk menghadapi peperiksaan (UPSR, PT3, SPM)

– Dijalankan di seluruh negeri

– Kem Bijak: Memberi pendedahan, bertukar pandangan / pengalaman sesama peserta, meningkatkan kemahiran berpasukan, meningkatkan keyakinan diri dan memotivasikan diri
Selain itu, dapat mengumpulkan Ahli Kelab TaHa dari pelbagai tempat dan menjalankan aktiviti bersama-sama

– English Camp: Bertujuan untuk memperkasakan penguasaan Bahasa Inggeris dikalangan pelajar sekolah, agar mereka lebih berkeyakinan apabila berkomunikasi dan bersedia untuk menghadapi dunia luar yang semakin mencabar.


Anak-Anak Sidek: Didikan Atau Pilih Kasih

Haji Sidek. Siapa yang tidak kenal dengan didikan Haji Sidek yang garang dan tegas dalam siri animasi Anak-Anak Sidek? Kesemua anak-anaknya takut dengan jeritan Haji Sidek. Jika tidak dirotan, sudah pasti yang membuat salah akan dikurung di dalam reban ayam. Yang menjadi mangsa sudah pastilah Bun yang terlampau nakal. Ajib, meskipun nakal – dia berjaya menyembunyikan kenakalannya di depan Haji Sidek. Licik bukan?

Jika dilihat dari perspektif Bun yang nakal, pada pandangannya Haji Sidek terlampau pilih kasih pada Ajib. Sudah tentu, jika melihat beberapa episod siri animasi Anak-Anak Sidek anda juga akan marah dengan sikap Haji Sidek yang pilih kasih. Ajib juga melakukan kesalahan dan berhak dihukum. Contoh ketika Ajib pergi bermain bola dan pulang ketika hari hampir hujan, dia tidak dihukum oleh Haji Sidek. Sebaliknya, Bun yang pulang lewat sedikit daripada Ajib dihukum. Malah, apa-apa yang istimewa semuanya pada Ajib. Isu favouritism jelas terlihat di sini. Tiada penafian.

Pada perspektif Haji Sidek pula, anak-anaknya terutama Bun terlampau nakal sehingga mencabar kesabarannya. Di depan matanya, Ajib sajalah yang terbaik. Mendengar kata Haji Sidek tanpa melawan. Sedangkan di belakang Haji Sidek, Ajib tidak kurang nakalnya. Sedangkan Ajib juga pernah kurang ajar dengan kakaknya, Ita.

Ajib : Dah, jangan banyak cakap ini raketnya. Ambillah!

Ita : Ajib, kenapa ni? Tak baik buat macam tu. Bun kan abang kau, cuba hormat sikit.

Ajib : Ah, ini antara saya dengan Bun. Kak Ita jangan masuk campur.

Ita : Kau cakap macam tu, Ajib? Aku ni kakak kau tahu tak. Melampau betul budak ni!

Ita hampir membaling pinggan ke arah Ajib, mujurlah Wak Sakawi dan Haji Sidek meleraikan situasi tegang tersebut. Dilema Haji Sidek sebenarnya ingin memastikan Bun untuk minat dalam sukan badminton. Cara paksa dan rotan terpaksa dilakukan oleh Haji Sidek demi memastikan Bun meminati sukan tersebut.

Ketegasan dalam mendidik anak itu perlu namun isu pilih kasih ini harus dihindarkan sama sekali. Tidaklah hendak menyalahkan watak Haji Sidek, namun dalam zaman moden ini jika dilihat anak-anak generasi Y sepertinya tidak dididik langsung. Disentuh tidak boleh, dipukul pun tidak boleh. Anak-anak generasi Y sewajarnya tidak terlampau dimanjakan dengan teknologi yang sedia ada.

Sikap pilih kasih dalam mendidik anak  juga akan menimbulkan rasa cemburu dalam hati anak-anak. Kita boleh ambil pengajaran dari Surah Yusuf di mana cemburunya adik-beradik Nabi Yusuf A.S sehinggalah mereka sanggup melakukan sesuatu yang tidak baik kepada Nabi Yusuf A.S.

Isu favouritism mungkin muncul secara tidak sengaja dalam mendidik anak. Meskipun anak-anak lahir dari rahim ibu yang sama, sikap dan tingkahlaku setiap anak pasti berbeza. Ibu bapa perlu belajar memahami anak-anak untuk bersikap adil. Untuk berlaku adil memang sukar. Jika ibu bapa tidak berlaku adil dan mengamalkan sikap pilih kasih, permusuhan, dengki, sangka buruk akan timbul dalam diri anak-anak. Oleh itu, ibu bapa perlulah berhati-hati dalam mendidik anak-anak. Menjadi ibu bapa yang adil bukan suatu perkara yang mudah.


Siapa Yang Mencipta Lampu Mentol?

Teknologi tidak boleh dimiliki satu pihak kerana sifatnya berjenis perkongsian. Ambil contoh teknologi kenderaan elektrik. Umumnya, semua pengeluar kereta berhak untuk menceburi bidang ini.

Ia bukan milik mutlak Tesla atau Toyota. Dua syarikat ini juga bukan pencetus teknologi, kerana Robert Anderson mencipta kenderaan elektrik pertama sekitar tahun 1832 hingga 1839 (Woodside, 2007).

Itu kalau bab teknologi kereta. Macam mana pula dengan teknologi lampu mentol? Ciptaannya lebih mudah dan ringkas, untuk dibandingkan dengan sebuah kereta. Apakah syarikat sedunia perlu membayar mana-mana pihak sebagai “ufti paten”?

Sebenarnya mentol nampak ringkas dan mudah kerana kemajuan saintifik tidak terhingga sekarang. Tetapi kalau letak perspektif beberapa ratus tahun lalu, lampu mentol tersangat rumit sebenarnya.

Teknologi ini benar-benar suatu game changer kerana menyalakan cahaya tanpa risiko kebakaran seperti lampu api. Dan rantaiannya masih sama – usahawan ini menyambung legasi usahawan itu.

Pemupukan Pra-Lampu Moden

Orang ramai banyak mengenang jasa Thomas Alva Edison dalam bab lampu. Kenangan ini sedikit pincang, kerana Edison sebenarnya mengkomersialkan teknologi lampu. Kerana Edison sendiri membeli hak paten daripada Henry Woodward dan Mathew Evans yang gagal dalam bab komersialisasi (Oxlade, 2012).

Kalau ingin mengulas semua usahawan yang cuba membuat teknologi lampu, nescaya perlu buat satu buku yang khas. Sangat ramai sebenarnya, seperti Moses Farmer, Jean Robert-Houdin dan John W. Starr. Dalam keramaian ini, hanya model dibuat Edison saja yang benar-benar berkesan atas dua faktor utama (Palermo & McKelvie, 2021):

Kerana Edison mempunyai sistem elektrik yang berintegrasi.

Hukum Teknologi Dengan Ekonomi

Ramai usahawan berjaya menyalakan lampu. Tetapi bukan semua dalam kalangan mereka menyalakan lampu dengan kos berpatutan. Humphrey Davy misalnya menyalakan lampu yang sangat terang… tetapi padam dalam masa sekejap.

Warren de la Rue pula menggunakan filamen bersumber platinum yang sangat berkesan… masalahnya platinum pula terlalu mahal. William Staite bergantung pada bateri yang kecundang sekali lagi kerana kos.

Joseph Swan menggunakan konsep Davy tetapi tidak bergantung pada sumber platinum. Sebaliknya Swan menggunakan kertas berkarbon yang diletakkan dalam sebuah tiub untuk mengurangkan oksigen, sekali gus melanjutkan jangka hayatnya.

Prototaip Swan terbukti sangat berkesan… tetapi takat prototaip sajalah – apabila tiba masa untuk komersial, Swan gagal.

Thomas Alva Edison mengkaji kegagalan Swan (dan kegagalan Davy) dan sedar silapnya pada filamen. Sistemnya bergantung pada arus, menyalakan lampu dengan stabil dan selamat. Atas faktor paten, Edison terpaksa bekerjasama dengan Swan untuk menjadi pengeluar lampu mentol.

Edison tidak kisah untuk bekerjasama, sampai boleh menjalinkan persepakatan dengan hartawan seperti J.P. Morgan. Beliau juga bekerjasama dengan William Sawyer dan Albon Man.

Hasilnya, Edison benar-benar menyediakan sebuah teknologi yang praktikal. Dan ciptaannya kemudian ditambah baik usahawan-usahawan generasi susulan.

Lewis Latimer membangunkan filamen yang lebih efisyen untuk dibandingkan dengan filamen Edison. Dan ciptaan Latimer kemudian tunduk pada filamen Willis Whitney, yang lampunya lebih terang tanpa membakar kaca mentol.

Rantaian ini berterusan sepanjang masa, kerana William Coolidge kemudian membuat sebuah lampu mentol berfilamen tungsten.

Edison sebenarnya tahu tentang keberkesanan tungsten, yang malangnya tidak praktikal pada zaman beliau. Jarak antara Coolidge dengan Edison adalah 50 tahun, suatu jurang sangat jauh dalam bab teknologi.

Perlumbaan lampu bertukar lebih sengit daripada individu ke syarikat seperti Phillips misalnya. Dan masing-masing menambah baik teknologi semasa sampailah lampu LED pertama dicipta.

RUJUKAN:

Oxlade, C. (2012). The Light Bulb. Raintree. Halaman 26.

Palermo, E., & McKelvie, C. (2021, November 23). Who invented the lightbulb? Live Science.

Woodside, M. (2007). Thomas A. Edison: The Man Who Lit Up The world. Sterling. Halaman 91.


Jerutan Tali Busur: Cara Hukuman Ma-ti Kerabat Uthmaniyah

Empayar Uthmaniyah adalah antara empayar paling lama berkuasa iaitu sejak 1299 sehingga 1922. Seperti resam mana-mana empayar, setiap empayar ini pula ada rahsia tersendiri bagi mengekalkan kekuasaan, kekuatan dan kestabilan mereka untuk satu jangkamasa lama.

Bagi Empayar Uthmaniyah, salah satu rahsia untuk mereka mampu bertahan sekian lama adalah dengan amalan fratisid (fratri-cide) atau “pembu-nuhan saudara”.

Fratisid dilaksanakan atas titah raja yang memerintah ke atas kerabat, keturunan atau pegawai-pegawai tertinggi empayar mereka.

Fratisid mensasarkan waris keluarga yang dilihat sebagai ancaman, ditangkap melalukan khianat atau sabotaj ke atas kekuasaan raja yang sedang bertakhta.

Hukuman bu-nuh ini dilaksanakan dengan banyak cara, namun antara yang paling popular dan unik, khusus untuk waris dan kerabat terdekat Uthmaniyah ialah dengan menggunakan jerutan dari tali busur.

Rahsia mengapa tali busur dijadikan alat pilihan hukuman ini dilaksanakan pula sebenarnya terdapat pada bahan tali busur tersebut.

Mana-mana tali busur diperbuat dari bahan berbeza mengikut pembuatnya tetapi asas busur tradisional menggunakan bahan dari tumbuhan dan kulit haiwan. Khusus bagi busur Uthmaniyah, “tali busur” mereka bukan sebarangan. Ia diperbuat dari pintalan serat-serat halus sutera.

Tali busur sutera, apabila direnggut dan dijerut di leher akan menyebabkan luka jerutannya bersih dan kemas, halus dan nipis, tetapi dalam, menyebabkan bukaan luka akibat jerutan halus tapi cukup dalam dan memutuskan.

Raja-raja Uthmaniyah mempercayai bahawa darah kerabat atau waris keluarga raja mereka tidak boleh ditumpahkan ke bumi sewenang-wenangnya atau ia dipercayai akan membawa nasib malang.

Luka bersih dan kemas akibat jerutan tali sutera memastikan ia meminimakan kesan luka berdarah akibat jerutan tersebut. Ini kerana ia menjaga maruah serta kehormatan si ma-ti, kerana lukanya bersih cantik dan kemas.

Sutera memastikan tiada bukaan luka untuk darah mungkin menghambur keluar dari urat leher, sesuai dengan tarafnya iaitu dari keturunan diraja. Ini amat berbeza berbanding kesan kelaran dengan pisau atau dipancung dengan pedang yang bila sekali hayun sahaja darah akan terhambur dan memancut keluar.

Selain amat ringan dan selesa, sutera juga dikatakan memastikan luka pemakainya “bersih” dan “kemas”. Ketika zaman pertengahan, dan sejak munculnya perdagangan sepanjang Jalan Sutera Purba, sutera adalah bahan komoditi pilihan yang digunakan sebagai sebahagian perisai badan.

Adalah dipercayai jika pemakai sutera ini dipanah, kena kelaran atau tetakan pedang, baju dari sutera ni akan mengelakkan lukanya “bersepah” atau terlalu parah yang boleh jadikannya sukar untuk dirawat atau dijahit semula.

Genghis Khan sendiri pernah memerintahkan supaya semua tentera berkuda Mongol sekitar abad ke-13 mengenakan baju sutera di bawah baju perang bagi mengurangkan keparahan luka panahan atau tetakan dalam pertempuran.

Pahlawan Jepun seawal abad pertama yang mengenakan lapisan-lapisan sutera di bawah pakaian perisai “oyoroi” dan “domaru”. Suteranya dikatakan mampu menghalang tembakan musket Barat malah mampu mengahalang dari luka kelaran dan tusukan menjadi “teruk”
Pahlawan Melayu kita sendiri juga sudah lama mengenakan Kain Cindai atau Kain Limar, di mana Cindai dan Limar asalnya mesti ditenun dari sutera dengan kualiti tinggi untuk kegunaan yang beri kesan sama, malah sutera sendiri dipercayai ada elemen perubatan dan penyembuhan.

Berbalik kepada hukuman bu-nuh menggunakan jerutan tali busur ini, ia juga tidak dilakukan secara terbuka seperti hukuman marhaen kebanyakan.
Ia dilaksanakan secara tertutup dan ada diceritakan bahawa fratisid dilaksanakan dalam sebuah kolam atau takungan khusus yang ditempatkan di laman atau di dalam kawasan istana sahaja dan tidak dipertontonkan secara umum.

Seperkara lagi, penggunaan material halus dan nipis seperti sutera untuk menjerut sehingga ma-ti pula memerlukan keazaman dan kekuatan yang tinggi.

Tegangan oleh sutera tersebut memerlukan pelakunya menarik dan menjerut dengan sangat kuat tapi agak lambat bila hukuman dilaksanakan. Ia hukuman yang menyeksa keduanya, lebih-lebih lagi bagi yang melaksanakan hukuman.

Ia refleksi pada keberanian diri baginda bakal raja sendiri. Jika terhenti di tengah jalan kerana kasihan atau lemah, maka dapat disimpulkan bahawa baginda penakut, dan tidak layak menduduki takhta sebagai raja.

Seluruh isi istana dan kerabat pula akan dapat melihat keberanian dan kekuatan baginda yang sebenar.

Sememangnya, hukuman jerutan menggunakan tali busur sutera ini memberi kesan psikologi kepada pelaksananya dan cabaran ke atas penonton yang rata-ratanya kerabat juga.

Teknik jerutan dengan tali sutera ni mesti dilakukan bersungguh-sungguh, serta tanpa belas kasihan, paling penting tidak nampak pandangan mata yang dihukum, kerana yang dihukum bukan orang lain, kerabat sendiri juga.

Bayangkan pula kesannya jika hukuman dilaksanakan separuh jalan atau separuh hati, sama ada baginda bakal menghadapi pembalasan dendam atau pemberontakan dari kalangan kerabatnya sendiri yang tak yakin dengan baginda yang bersemayam di atas takhta Uthmaniyah.


Assobiyah Menurut Ibn Khaldun

Ramai benar yang merasa geli bila mendengar perkataan asabiyah. Dan jika melihat definisinya dalam Bahasa Inggeris menurut Kamus Oxford, ia dikaitkan dengan unsur perkauman. Definisinya jika ikut kefahaman ini ialah sesiapa yang mempercayai sesebuah bangsa itu lebih hebat dan lebih unggul berbanding bangsa-bangsa lain di dunia. Kita faham konotasi sebegini kerana sejarah hitam Eropah yang dibelenggu oleh fahaman Nazisme dan fasisme yang dibawa Adolf Hitler dan Benito Mussolini. Namun menurut pakar sosiologi Islam, Ibnu Khaldun asabiyah sebenarnya lebih daripada itu dan seharusnya dilihat juga dari sudut pandang positif.

Asabiyah yang bersifat ekstremis dan keterlaluan terhadap sesebuah suku atau kaum sehinggakan sanggup berbuat zalim kepada orang lain merupakan salah satu ciri asabiyah jahiliah. Asabiyah sebegini yang ditentang Nabi Muhammad s.a.w berdasarkan beberapa hadis. Antaranya dalam satu hadis yang diriwayatkan Imam Abu Daud baginda bersabda, “Bukan dalam kalangan umatku bagi sesiapa yang menyeru ke arah asabiyah.” Dalam satu hadis lain yang diriwayatkan Imam Abu Daud, Wathilah bin al-Asqa r.a bertanya kepada Rasulullah, “Ya Rasulullah! Apakah kecintaan kami kepada kaum itu dikatakan asabiyah?” Baginda menjawab, “Tidak, sebaliknya asabiyah itu ialah apabila kamu menolong kamumu melakukan kezaliman.” Asabiyah sebenar yang digalakkan Nabi s.a.w ialah asabiyah yang berasaskan Islam iaitu semangat kebangsaan yang berasaskan Islam.

Dalam kitabnya yang paling dikenali iaitu Muqaddimah, Ibnu Khaldun melihat asabiyah ini berkait dengan perkembangan masyarakat dan negara. Menurut beliau, tujuan asabiyah ini membabitkan kekuasaan negara demi kebaikan rakyat keseluruhannya. Ini bermakna asabiyah sebenar tidak boleh bergantung kepada kekuatan fizikal semata-mata. Sebaliknya, ia juga memerlukan komponen agama dan moral kerana dari situ, asabiyah dapat diperkukuhkan. Dan ini menjadi kunci bagaimana bangsa Arab yang dianggap bangsa gasar dan tidak bertamadun oleh bangsa Rom dan Parsi bisa menjadi pembina peradaban yang lebih besar. Asabiyah yang bertunjangkan agama boleh membawa kepada integriti kekuatan politik tetapi jika tidak, kekuatan tersebut akan lenyap dan sesebuah kerajaan atau tamadun bakal berhadapan dengan kehancuran.

Dalam konteks politik moden hari ini, semangat kebangsaan dilihat menjadi pemangkin kepada perjuangan rakyat dalam mendapatkan semula hak mereka. Namun jika ada yang berpandangan kebangsaan langsung tiada kaitan dengan asabiyah, anda salah. Menurut Ibnu Khaldun, semangat nasionalisme ini sebenarnya bentuk lain asabiyah di mana ia boleh saja menjadi positif atau negatif. Asabiyah yang bersifat positif ialah wujudnya semangat perpaduan dan permuafakatan dalam struktur sosial masyarakat sehingga mewujudkan elemen saling menolong dan kerjasama antara satu sama lain.

Firman Allah s.w.t dalam ayat 2, Surah Al-Maidah mafhumnya, “Wahai orang-orang yang beriman, janganlah kamu ingat halal membuat sesuka hati mengenai syiar-syiar agama Allah, dan mengenai bulan-bulan yang dihormati, dan mengenai binatang-binatang yang dihadiahkan (ke Makkah untuk korban), dan mengenai kalong-kalong binatang hadiah itu, dan mengenai orang-orang yang menuju ke Baitullah Al-Haraam, yang bertujuan mencari limpah kurnia dari Tuhan mereka (dengan jalan perniagaan) dan mencari keredaan-Nya (dengan mengerjakan ibadat haji di Tanah Suci); dan apabila kamu telah selesai dari ihram maka bolehlah kamu berburu. Dan jangan sekali-kali kebencian kamu kepada suatu kaum kerana mereka pernah menghalangi kamu dari Masjidil Haram itu – mendorong kamu menceroboh. Dan hendaklah kamu bertolong-tolongan untuk membuat kebajikan dan bertaqwa, dan janganlah kamu bertolong-tolongan pada melakukan dosa (maksiat) dan pencerobohan. Dan bertaqwalah kepada Allah, kerana sesungguhnya Allah Maha Berat azab seksa-Nya (bagi sesiapa yang melanggar perintah-Nya).” Dan dalam masyarakat Melayu itu sendiri terlalu banyak peribahasa yang memberi gambaran positif berkenaan asabiyah ini. Antara peribahasa yang kita biasa dengar ialah bulat air kerana pembetung, bulat manusia kerana muafakat.

Namun asabiyah bersifat negatif ini akan mula timbul apabila ia dipengaruhi nilai keangkuhan, bersikap tidak rasional dan menolak prinsip keadilan dan kebenaran semata-mata atas dasar kelompok dan sentimen tertentu. Asabiyah sebegini bukan hanya memadamkan prinsip kebangsaan yang diangkat Ibnu Khaldun malah berpotensi sebagai benih kemusnahan sesebuah kerajaan atau tamadun itu sendiri.

Asabiyah itu boleh saja menjadi alat perjuangan, alat menyerang atau perisai pertahanan. Semasa sesebuah kerajaan atau tamadun hendak naik, asabiyah menjadi teras untuk mencapai objektif sedemikian. Namun selepas perjuangan itu selesai, maka asabiyah sebegini harus segera digantikan dengan asabiyah yang bersifat menyeluruh iaitu semangat nasionalisme. Dan ia boleh dicapai menerusi penerapan semangat rela berjuang dan sanggup berkorban kerana ia salah satu tanda ketaatan kepada negara. Namun semangat ini boleh saja luntur apabila rakyat sesebuah negara itu bersikap bermalas-malasan dan bermewah-mewahan. Apabila itu berlaku, asabiyah berbentuk kebangsaan ini lama-kelamaan akan mati.

Asabiyah menurut Ibnu Khaldun tidak boleh lari dari konsep kekuasaan. Ini kerana berdasarkan catatan sejarah, bukan sekali dua kerajaan atau empayar besar tumbang selepas dikalahkan golongan Badwi atau orang tak bertamadun (Barbarian mengikut definisi orang Rom). Di Eropah, mereka merupakan kelompok Barbarian dari pelbagai puak yang menakluk pelbagai kerajaan dan menubuhkan kerajaan mereka sendiri. Kelompok ini kemudian mengadaptasi kekuasaan dan budaya masyarakat yang ditakluki sehinggalah masyarakat yang dijajah itu hilang, sang penakluk kehilangan elemen Badwi dan asabiyahnya dan bertukar menjadi kelompok Hadhari yang diancam oleh kelompok Badwi seterusnya. Pendek kata, ia sebenarnya menceritakan proses pembentukan, kegemilangan dan kemerosotan sesebuah negara dan ia satu kitaran yang sentiasa bersilih ganti. Konflik luar dalam masyarakat ini akan menimbulkan kitaran dan perubahan struktur kekuasaan, satu proses yang dipanggil Ibnu Khaldun sebagai proses daur sejarah yang berlaku tanpa mengira masa atau generasi. Teori sebegini dilihat lebih unggul berbanding pelbagai teori yang dibawa penyokong fahaman tertentu seperti Marxisme dan kapitalisme kerana mereka gagal menjelaskan apa yang berlaku sesudah semua fahaman ini mati.

Sesebuah kerajaan atau negara akan mengalami tiga fasa iaitu permulaan, kegemilangan dan kemerosotan. Era permulaan ialah generasi kelompok primitif yang masih mengamalkan kehidupan biasa dan tinggal di kawasan perkampungan. Selepas mereka mencapai kekuasaan dan membentuk sebuah negara, akan berlaku peralihan taraf hidup dari primitif kepada kehidupan kota yang mewah dan selesa. Namun fasa ketiga inilah yang patut dibimbangi iaitu fasa kemerosotan. Pada fasa tersebut, sesebuah negara atau kerajaan hancur apabila masyarakat ketika itu terlalu asyik dengan kemewahan, bersikap penakut dan sudah tidak mengamalkan lagi nilai kehormatan dan keberanian. Makanya di sinilah peranan asabiyah yang perlu diperkasakan bukan saja dari segi semangat persaudaraan tetapi juga dari aspek moral dan keagamaan. Ini kerana asabiyah yang kuat akan menjadikan sesebuah negara atau kerajaan aman dan makmur. Namun apabila ia membiarkan elemen ini dipengaruhi sifat-sifat negatif yang dikecam Nabi s.a.w dalam beberapa perenggan sebelumnya, negara akan terbatas dari segi kemampuannya dan secara tidak langsung, ia sebenarnya menulis obituari kematiannya sendiri.

SUMBE


Sejarah Sukan Ragbi

Piala
Dunia Ragbi 2019 semakin hampir melabuhkan tirainya dan aksi perlawanan akhir
menyaksikan pertembungan dua pasukan hebat iaitu England dan Afrika Selatan.
Kedua-dua pasukan berjaya mara ke peringkat akhir selepas mengatasi lawan
masing-masing di peringkat separuh akhir iaitu New Zealand dan Wales. Tatkala
penyokong Lions dan Springboks berkira-kira pasukan mana yang akan bergelar
juara, mari kita selusuri sejarah sukan ragbi itu sendiri.

Sebelum sukan ragbi moden diperkenalkan, sebenarnya terdapat banyak jenis sukan sama seperti ragbi menjadi pilihan masyarakat tertentu. New Zealand memperkenalkan Ki-o-rahi, Jepun (kemari), Australia (marn grook), Georgia (lelo burti), Selatan Wales (cnapan) dan Ireland (caid). Keterangan pertama berkenaan sukan seperti ragbi ini direkodkan oleh William FitzStephen antata 1174 hingga 1183. Dalam keterangannya, antara aktiviti golongan muda semasa pesta Shrove Tuesday ialah membawa bola ke padang di mana mereka akan bertanding dan berebut bola habis-habisan sambil disaksikan oleh golongan bangsawan, hartawan dan warga emas.

Namun, sukan sebegini tidak disukai oleh pihak berkuasa ketika itu kerana berpotensi mencetuskan pergaduhan. Justeru tidak hairanlah semasa Zaman Pertengahan dan awal era moden, terdapat usaha untuk mengharamkan sukan ini. Di England saja, terdapat 30 undang-undang diraja dan tempatan dikuatkuasakan untuk mengharamkan sukan ini tetapi tidak berhasil kerana ia menjadi sukan rakyat yang popular ketika itu. Sehinggakan pada satu ketika semasa era pemerintahan Raja Edward II, akibat terlalu murka dengan kekecohan yang ditimbulkan daripada permainan ini di London, baginda menitahkan sesiapa saja yang bermain atau menganjurkan permainan itu dipenjarakan. Dekri ini dikeluarkan pada 13 April 1314.

Ramai
mengatakan permulaan sukan ragbi moden ini diperkenalkan oleh seorang pelajar
Sekolah Rugby di Warwickshire bernama William Webb Ellis dalam satu perlawanan
pada tahun 1823. Mengikut peraturan permainan ketika itu, pemain bila mendapat
bola harus berundur ke belakang dan dari situ, menyepak bola ke atas atau cuba
menjaringkan gol. Pihak lawan tidak boleh berbuat apa-apa kerana mereka hanya
boleh mara di tempat di mana bola ditangkap. Tetapi Ellis memilih bukan
berundur tetapi segera berlari ke hadapan dengan bola di tangan menuju ke arah
gol lawan.

Ia dianggap satu perkara merbahaya dan ia hanya menjadi sebahagian daripada peraturan pada tahun 1841. Tetapi sejak itu, peraturan dan kemahsyuran sukan ini mendapat tempat lebih-lebih lagi bila alumni Sekolah Rugby menyambung pelajaran di Oxford dan Cambridge dengan perlawanan ragbi pertama antara universiti berlaku pada tahun 1872. Dari universiti-universiti ini, graduan-graduan yang bergelar guru pula menyebarkan sukan ini di sekolah-sekolah sekitar United Kingdom termasuk di Wales dan Scotland. Bagi alumni Rugby yang bergelar tentera, mereka menyebarkan sukan ini di mana saja mereka ditempatkan. Ini membawa kepada perlawanan ragbi antarabangsa pertama membabitkan Scotland dan Lions di Raeburn Place, Edinburgh pada tahun 1871.

Tetapi menurut penulis Julian Humphrys, teori yang mengatakan Ellis merupakan pencipta sukan ragbi moden dianggap goyah. Ini kerana pada permulaan abad ke-19, sekolah-sekolah awam termasuk Rugby bermain versi bola sepak mereka dengan peraturan berbeza-beza walaupun dibenarkan menangkap bola untuk menyepaknya semula. Pada tahun 1820-an, pelajar-pelajar Rugby bermain bola dengan membawa bola dengan tangan dan ia kemudiannya penting dalam permainan bola sepak versi mereka. Menjelang tahun 1863, Persatuan Bola Sepak (FA) telah menetapkan peraturan standard bola sepak termasuk melarang pemain membawa bola dengan tangan. Ini yang kemudiannya menjadi permulaan kepada sukan ragbi moden yang kita ketahui hari ini.

Peraturan
standard sukan ragbi bermula pada tahun 1871 menerusi satu mesyuarat yang
diadakan di Pall Mall Restaurant, London. 22 kelab ragbi mengambil bahagian
tetapi wakil Wasps gagal hadir kerana muncul di restoran berbeza. Menerusi
mesyuarat ini, Rugby Football Union (RFU) ditubuhkan dengan Algernon Rutter
menjadi presiden pertama. Tiga alumni Rugby yang mempunyai latar belakang
pendidikan undang-undang dipilih untuk menulis undang-undang ragbi yang
standard dan ia diluluskan pada tahun 1871.

Tetapi 20 tahun selepas itu, kesatuan itu berpecah kepada Kesatuan Ragbi dan Liga Ragbi dan semua ini berlaku kerana duit. Ya, duit. Pada tahun 1895, RFU menolak usul pemain diberi bayaran atas sebab kehilangan pendapatan melalui satu undian. Akibatnya, 22 kelab mengambil keputusan menubuhkan Kesatuan Ragbi Utara. Hari ini dikenali dengan nama Liga Ragbi Bola Sepak (RFL), ia membenarkan pemain dibayar dan membuat perubahan terhadap permainan. RFU berusaha mempertahankan konsep amatur termasuk mengenakan penggantungan seumur hidup kepada mana-mana pemain yang berkecimpung secara profesional. Ia hanya berubah pada tahun 1905 apabila Lembaga Ragbi Antarabangsa (IRB) tunduk kepada situasi semasa dan membenarkan pemain kesatuan dibayar gaji.

RUJUKAN:

1.
Johnson, Ben. History of Rugby Football. Historic UK. https://www.historic-uk.com/CultureUK/History-of-Rugby-Football/

2.
Humphrys, Julian. (2019). The history of rugby: when was the sport invented?.
History Extra. https://www.historyextra.com/period/victorian/history-rugby-william-web-ellis-union-league-split-when/


Benarkah Al-Fateh Berlaku Kejam?

Benarkah tentera Sultan Muhammad Al-Fateh melakukan kekerasan seperti penjarahan ketika menakluki constantinople? Perkara ini bertentangan dengan sumber sejarawan Islam menyatakan Mehmet II menerapkan dasar toleransi agama ketika menakluk konstantinople seperti

1. Shakir Afandi Al-Hanbali menyatakan dalam talkhid al-Tarik al-Uthmani hlm 37 “Memberikan penganpunan, melaksanakan pendamaian serta mewujudkan toleransi agama dalam kalangan penduduknya. Beliau melayan penduduk konstantinople dengan penuh hormat.”

2. Al-Shallabi menyatakan dalam al-Dawlah al-Uthmaniyah hlm 111″Para tentera dititahkan untuk memberi layanan baik terhadap tawanan perang bahkan sultan Muhammad Al-Fateh sendiri menebus sejumlah tawanan perang menggunakan hartanya. Tawana ditebus kebanyakkan bangsawan berasal dari Greek serta para pemimpin kristian.”

3. Memberi kebebasan kepada penduduk kristian memilih uskup mereka yang baru. Penduduk kristian telah memilih Gennadius Sholarius dan disambut mehmet II dengan penuh hormat

4. Sejarawan Turki bernama Halil Inalcik menyatakan Muhammad Al-Fateh menggalakkan penganut kristian ortodoks melarikan diri supaya kembali ke istanbul dan memberi perlindungan sepenuhnya kepada agama tersebut.

5. Memberi kuasa civil kepada uskup Gennadius sebagai autoroti keagamaan kepada penduduk constantinople dan hubungannya dengan muslim

6. Mengumumkan uskup Gennadius memiliki kedudukan setaraf dengan menteri2 dalam uthmaniyah

7. Memberi sokongan dalam membaik pilih gereja-gereja.

Artikel Ialah Sumbangan Muhammad Iqbal Harraz.


Menempelak Sister in Islam, Mempertahankan Siti Zailah

Dalam musim koronavirus ini keg4n4san rumahtangga menjelma sebagai masalah paling besar. Sementara jen4y4h global menyaksikan trend penurunan, perkelahian antara suami isteri pula menjadi terlalu fizikal.

Selain daripada pemvkvlan, ada yang did3ra secara mental sampai perlu membuang air dalam keadaan pintu terbuka pun (Taub, 2020).

Malaysia pula masih belum menunjukkan angka rasmi. Tetapi selamat untuk andaikan bahawa kes keg4n4san rumahtangga berlaku juga dalam negara ini, cuma sama ada dilaporkan atau tidak saja.

Jadi untuk membendung krisis ini, Siti Zailah Mohd Yusoff memberikan tiga cadangan.

Secara peribadi Siti Zailah ialah seorang ibu dalam keluarga yang sangat besar. Dalam satu laporan bertarikhkan 26 November 2012, Siti Zailah dipetik mempunyai 10 orang anak (RoketKini, 2012).

Sebelum ini pun beliau dibuli secara atas talian kerana mengakitkan kadar kem4tian koronavirus 1% berbanding kepastian men1ngg4l dunia iaitu 100%.

Walhal saranannya hanya untuk menjaga hubungan dengan Tuhan saja, kerana m4ut datang tanpa diundang.

Gayanya perkara yang sama berlaku sekali lagi. Sister in Islam berburuk sangka terhadap cadangan Siti Zailah yang dituduh mempunyai mesej tersembunyi yang tidak boleh diterima.

Sister in Islam mencapai kata sepakat bahawa Siti Zailah menyuruh “wanita bersabar,  menerima dan memaafkan tingkah laku g4n4s suami.” Marina Mahathir mengakui bahawa Siti Zailah tidak berkata secara terang-terangan, tetapi tafsirannya dalam konteks keseluruhan video mencerminkan sedemikian (Malaysia Kini, 2020).

Keceluparan sebeginilah yang memendapkan usaha kesamarataan pro-wanita. Kerana apa-apa jua unsur feminisme yang membantu – kesamarataan gaji, suasana kondusif wanita, peluang pekerjaan sama rata – dipandang serong sebagai hakisan budaya.

Salah seorang yang mengkritik Siti Zailah ialah tidak lain tidak bukan Marina Mahathir.

Namun realiti berlainan pula dilihat dalam akaun Instagram beliau, kerana pendapat-pendapatnya dirai begitu baik.

Apa Yang Sebenarnya Dicadangkan Siti Zailah?

Siti Zailah mengakui cabaran kekeluargaan semasa Perintah Kawalan Pergerakan, yang mempunyai pelbagai kemungkinan. Maka untuk mengelakkan sebarang k0nflik, keluarga perlulah:

Asalkan bergerak dan bertenang. Bagi yang Islam, ambil wudhu. Berdiam diri dulu jika isteri berleter, seperti Saidina Umar misalnya.

Jika suami sedang m4rah, isteri pun sabar dulu dan elakkan menengking.

Jika suami isteri tidak suka satu perbuatan pasangan, lihat 1,000 kebaikan yang telah ditumpahkan.

Sentiasa berterima kasih dan meminta maaf terhadap pasangan dan anak-anak.

Tidak salah pun jika ibu bapa minta maaf kepada anak jika salah.

Dimana Salahnya Siti Zailah?

Dalam konteks Sister in Islam, “sabar” dan “maaf” telah disalaherti. Dan sebenarnya tiada alasan pun boleh mengiyakan salah faham. Kerana Siti Zailah menggunakan bahasa mudah tanpa ayat-ayat bombastik.

Sebenarnya apa yang disarankan Siti Zailah mungkin terlalu kampung. Kalau secara profesional, dua cadangan beliau berpucuk daripada akar “think before you speak” dan “take a timeout” (Mayo Clinic, 2020).

Semasa panas, manusia cenderung utnuk berkata sesuka hati. Jadi mereka perlulah “mengecualikan diri” dulu supaya boleh bertenang.

Itulah yang dicadangkan Siti Zailah selaras dengan wartaan Mayo Clinic, sebuah pertubuhan kesihatan profesional di Minnesota. Kalau sedang berdiri, duduk dulu. Kalau sedang duduk, baring dulu.

Tidak perlulah terjemahkan secara literal yang sebenarnya semua boleh saja keluar atau masuk bilik untuk tenangkan diri.

Semasa proses tenang diri, kedua-dua pasangan pula elakkan sama sekali mencari gaduh. Elok suami keluar untuk tenangkan diri, isteri pula ikut untuk tambah cili. Itulah dikatakan timeout.

Pokok pangkalnya, Siti Zailah mengatakan jangan menengking dan elakkan tambah api. Itu saja.

Takkan bahasa mudah itu pun Marina Mahathir susah faham? Lebih mengejutkan apabila Ketua Pemuda MCA mengkritik Siti Zailah yang dikatakan tidak layak jadi timbalan menteri (The Star, 2020).

Nicole Wong terbuai dengan falasi bahawa Siti Zailah cadangkan diamkan diri terhadap sikap g4n4s suami. Padahal itu bukan cadangan sebenar.

Walaupun Nicole sudah meminta maaf, perkara ini jelas menunjukkan bahawa sikap tergesa-gesa menyukarkan keadaan.

RUJUKAN:

Malaysia Kini. (2020, April 11). ‘Mesej tersembunyi’ dalam nasihat Siti Zailah salah, kata SIS. Retrieved from https://www.malaysiakini.com/news/520072

Mayo Clinic. (2020, February 29). Anger management: 10 tips to tame your temper. Retrieved from https://www.mayoclinic.org/healthy-lifestyle/adult-health/in-depth/anger-management/art-20045434

RoketKini. (2012, November 26). “Wanita perlu diberi ruang lebih besar” – Siti Zailah. Retrieved from https://www.roketkini.com/2012/11/26/“wanita-perlu-diberi-ruang-lebih-besar”-siti-zailah/

Taub, A. (2020, April 6). A New Covid-19 Crisis: Domestic Abuse Rises Worldwide. The New York Times. Retrieved from https://www.nytimes.com/2020/04/06/world/coronavirus-domestic-violence.html

The Star. (2020, April 11). MCA Youth criticizes Siti Zailah for domestic abuse video. Retrieved from https://www.thestar.com.my/news/nation/2020/04/11/mca-youth-criticises-siti-zailah-for-domestic-abuse-video


Kenapa HIV Tak Ada Vaksin?

Teknologi vaksinologi sudah berkembang maju bagaikan memasuki zaman keemasan. Sekarang ini sebuah vaksin boleh diperolehi dalam masa yang singkat.

Beguk memiliki vaksin hanya dalam tempoh empat tahun. Dana beratus juta membolehkan Pfizer sediakan vaksin COVID-19 dalam masa sembilan bulan. Jadi persoalannya – kenapa Human Immunodeficiency Virus (HIV) masih tiada vaksin?

Persoalan ini memang benar. HIV sudah dikenalpasti sejak 18 Mei 1981. Kes-kes terawal terdiri dariapda sebuah kluster pen4g1h d4d4h dan lelaki yang pernah mengamalkan hubungan h0m0s3ksu4l.

Ketika itu nama untuk HIV pun tiada – sampai media menyebut GRID (g4y-related immune deficiency) untuk memahami virus baru ini (Altman, 1982).

Kemudian CDC menukar nama “Peny4k1t 4H” kerana empat kategori cenderung terkena GRID – H0m0s3ksu4l, pengguna Her01n, pengh1d4p Hemofilia dan bangsa Haiti.

Masa pun berlalu. Daripada GRID ke 4H, akhirnya nama HIV diberikan. Jika dibiar lama, HIV menyebabkan AIDS. Itulah lumrah yang masih kekal pada hari ini, tanpa vaksin atau ubat untuk mencegah dan merawat.

Persepsi negatif HIV hari ini sudah beralih. Kerana seorang isteri yang setia pun boleh dij4ngk1t1 HIV, jika suaminya menerima d4r4h daripada seorang pengh1d4p.

Untuk pengetahuan semua, HIV sebenarnya merupakan sebuah virus yang mempunyai kepelbagaian dari segi genetik.

Apabila dij4ngk1t1 daripada orang lain, HIV mampu bermutasi dan menjalankan kerja dalam masa 24 jam sahaja (Cichocki, 2020).

Hari ini saintis mengenalpasti 60 jenis (strain) HIV di dunia. Jadi misi untuk membuat sebuah vaksin untuk mencegah 60 jenis HIV sememangnya mustahil (buat masa sekarang).

Perlu ingat – vaksin mencegah, bukan merawat. Dan pencegahan pula boleh dibuat dengan cara rawatan. Sebagai contoh, tozinameran ialah vaksin COVID-19 yang dibuat gandingan Pfizer dan BioNTech. COVID-19 boleh dij4ngk1ti dan juga dirawat. Tetapi HIV masih belum boleh dirawat.

Untuk menjalankan sebuah eksperimen bagi memperolehi vaksin buat 60 jenis HIV memanglah berisiko tinggi – kerana sukarelawan perlu disuntik calon vaksin dan kemudian didedahkan pada HIV. Kalau berjaya, breakthrough. Kalau gagal, mana boleh rawat.

Dan sememangnya misi pembuatan vaksin ini akan gagal. Sesuatu vaksin memerlukan sebuah sistem imunisasi yang baik untuk bertindakbalas. Dalam kes HIV, imunisasi sendiri sudah teruk terjejas.

Asasnya, sejenis sel bernama Sel-T akan rangsangkan antibodi untuk melawan peny4k1t. HIV pula meny3r4ng Sel-T dan membvnvh sebarang potensi untuk mengeluarkan antibodi.

Kemudian masalah paling besar sekali. HIV sukar dih4pvskan daripada badan. COVID-19 mempunyai waktu menunggu selama 14 hari untuk menunjukkan simtom.

HIV pula mampu bersarang selama bertahun dan berdekad (Rockerfeller University, 2015). Jadi HIV selamba menjejaskan tubuh badan… tetapi masih belum boleh dikesan.

Jadi perkaitan dengan COVID-19 sememangnya tidak sesuai. Kerana ciri-ciri HIV jauh berlainan. Vaksin COVID-19 mudah diperolehi. Saintis tidak perlu berdepan dengan halangan serumit HIV:

Dakwaan bahawa pihak kapitalis sengaja melambatkan pengeluaran vaksin HIV untuk mengaut keuntungan ialah suatu tuduhan agak dangkal. Kerana dunia ini mempunyai hampir 200 buah negara.

20 daripada 200 negara ini berbelanja sebanyak AS$1.876 trilion tanpa perlu mendapat restu atau izin antara satu sama lain. Amerika Syarikat tidak memerlukan izin China untuk mengeluarkan vaksin COVID-19. Begitu juga sebaliknya.

Jadi kenapa satu dunia perlu akur pada “pihak kapitalis” semata-mata untuk mengaut untung dengan HIV? Padahal saintis yang berjaya buat vaksin HIV boleh mendapat Anugerah Nobel. Dan ramai saintis di dunia ini tidak bekerja dengan mana-mana kerajaan.

RUJUKAN:

Altman, L.K. (1982, Mei 11). New (ditapiskan) disorder worries health officials. The New York Times.

Cichocki, M. (2020, Jun 23). Understanding the HIV Life Cycle. Verywell Health.

Rockefeller University. (2015, Januari 30). Latent HIV may lurk in ‘quiet’ immune cells, research suggests. Science Daily.